SPS 11 priedas

**TIESIOGINIO ATSISKAITYMO SU SUBTIEKĖJAIS SĄLYGOS**

Jei Subteikėjas išreiškia norą pasinaudoti tiesioginio atsiskaitymo galimybe, Tiekėjas įsipareigoja sudaryti keturšalę sutartį tarp jo, Pirkėjo ir Subteikėjo, kurioje bus nustatyta tiesioginio atsiskaitymo su subteikėju tvarka, įskaitant ir šias sąlygas:

1. Avansinis mokėjimas Subtiekėjui nemokamas.

2. Kiekvieno tarpinio mokėjimo suma nustatoma pagal faktiškai suteiktų paslaugų kiekį bei jų vertę.

3. Subteikėjas, prieš teikdamas mokėjimo dokumentus Pirkėjui, pateikia Tiekėjui patvirtinimui tinkamai įformintus Pirkimo sutarties vykdymo dokumentus (Paslaugų perdavimo-priėmimo aktą ir / ar kt.) (po 4 (keturis) egzempliorius).

4. Subtiekėjo pateikti Pirkimo sutarties vykdymo dokumentai laikomi tinkamai įformintais ir pateiktais, jeigu nurodytuose dokumentuose pateikta informacija apie Subteikėjo suteiktas paslaugas yra teisinga, suteiktos paslaugos bei dokumentų įforminimas atitinka Pirkimo sutarties sąlygas.

5. Tiekėjas, gavęs iš Subteikėjo Pirkimo sutarties vykdymo dokumentus, patikrina juos ir nustatęs, kad dokumentuose pateikta informacija apie Subteikėjo suteiktas paslaugas yra teisinga, suteiktos paslaugos atitinka Pirkimo sutarties sąlygas, pateikti dokumentai įforminti tinkamai, ne vėliau kaip per 3 (tris) darbo dienas nuo tokių dokumentų gavimo dienos:

5.1. pasirašo ir patvirtina Paslaugų suteikimo aktą;

5.2. pateikia Pirkimo sutarties vykdymo dokumentus Pirkėjui.

6. Jeigu Tiekėjas nustato, kad Subteikėjo pateikti Pirkimo sutarties vykdymo dokumentai yra netinkamai įforminti, dokumentuose pateikta informacija apie suteiktas paslaugas yra neteisinga, suteiktos paslaugos neatitinka Pirkimo sutarties sąlygų ar esant kitiems neatitikimams, Tiekėjas turi ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoti apie tai Subteikėją, nurodydamas trūkumus ir nustatydamas protingą terminą trūkumams pašalinti.

7. Per Tiekėjo nustatytą terminą Subtiekėjui pašalinus trūkumus, Tiekėjas nustatyta tvarka pakartotinai patikrina dokumentus ir pateikia pasirašytus ir patvirtintus dokumentus Pirkėjui.

8. Pirkėjas ne vėliau kaip per 5 darbo dienas nuo Pirkimo sutarties vykdymo dokumentų gavimo dienos, patikrina pateiktus dokumentus ir, jeigu Tiekėjas visus sutartinius įsipareigojimus vykdo tinkamai ir laiku, ir jeigu pateikti dokumentai yra tinkamai įforminti, dokumentuose pateikta informacija apie suteiktas paslaugas yra teisinga, suteiktas paslaugas atitinka Pirkimo sutarties sąlygas, pasirašo Paslaugų perdavimo-priėmimo aktą ir kitus dokumentus, jei taikoma, bei pateikia pasirašytus dokumentus (po 1 (vieną) egzempliorių) Tiekėjui ir Subtiekėjui.

9. Jeigu Pirkėjas nustato, kad Tiekėjo pateikti dokumentai yra netinkamai įforminti arba pateikti ne visi dokumentai arba dokumentuose pateikta informacija apie suteiktas paslaugas yra neteisinga, suteiktas paslaugas neatitinka Pirkimo sutarties sąlygų ar esant kitiems neatitikimams, ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoja Tiekėją, nurodydamas trūkumus ir nustatydamas protingą terminą trūkumams pašalinti.

10. Per Pirkėjo nustatytą terminą Tiekėjui pašalinus trūkumus ir pakoregavus dokumentus, Pirkėjas ne vėliau kaip per 3 (tris) darbo dienas nuo visų tinkamai įformintų dokumentų gavimo dienos, pasirašo paslaugų perdavimo-priėmimo aktą ir kitus dokumentus, jei taikoma, ir pateikia pasirašytus dokumentus Tiekėjui ir Subtiekėjui.

11. Subtiekėjas, tik gavęs be išlygų visų Šalių suderintą ir pasirašytą paslaugų perdavimo-priėmimo aktą, per elektroninę sistemą (pvz., informacinę sistemą „E. Sąskaita“) pateikia sąskaitą Pirkėjui.

12. Jei Subtiekėjas pateikia sąskaitą kitomis priemonėmis, Pirkėjas turi teisę tokios sąskaitos neapmokėti.

13. Kai pateikta Elektroninė sąskaita yra tinkamai įforminta, Pirkėjas per 30 kalendorinių dienų perveda lėšas į Subtiekėjo nurodytą banko sąskaitą.