SPS 5 priedas

**PAGRINDINĖS SUTARTIES SĄLYGOS**

20..... m. ............... d. Nr.

Vilnius

**I DALIS**

**SUTARTIES SPECIALIOSIOS SĄLYGOS**

Akcinė bendrovė „Oro navigacija“, juridinio asmens kodas 210060460, atstovaujama *(pareigos, vardas, pavardė)*, veikiančio (-ios) pagal bendrovės įstatus (toliau – **Pirkėjas)**,

ir

*(Tiekėjo pavadinimas)*, atstovaujama *(pareigos, vardas, pavardė)*, veikiančio (-ios) pagal *(dokumentas, kurio pagrindu veikia asmuo)* (toliau – **Tiekėjas**), *(jei tai ūkio subjektų grupė – atitinkami duomenys apie kiekvieną partnerį)*,

toliau kartu vadinamos Šalimis, o kiekvienas atskirai – Šalimi, vadovaudamosi Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Pirkimų įstatymas) ir atsižvelgdamos į Techninės ir programinės įrangos, skirtos duomenų mainų integracinės platformos, vystymui ir kibernetinio saugumo užtikrinimui, pirkimo, vykdyto atviro konkurso būdu (toliau – Pirkimas) rezultatus, sudarė šią *(pirkimo objekto dalies pavadinimas)* pirkimo sutartį, toliau vadinamą Sutartimi, ir susitarė dėl toliau nurodytų sąlygų.

|  |
| --- |
| **1. SUTARTIES DALYKAS**  1.1. Šia Sutartimi Tiekėjas įsipareigoja Sutartyje nustatyta tvarka pagal Pirkėjo pateiktus užsakymus perduoti Pirkėjui \_\_\_\_\_\_\_\_\_\_\_\_\_\_\_ *(pirkimo objekto dalies prekių pavadinimas)* (toliau – Prekės) atitinkančias Sutarties 2 priede „Techninė specifikacija“ (toliau – Techninė specifikacija) nurodytus reikalavimus, o Pirkėjas įsipareigoja priimti laiku pristatytas ir Sutartyje nurodytus reikalavimus atitinkančias Prekes bei sumokėti už jas Tiekėjui Sutartyje nustatyta tvarka.  1.2. Tikėjo Pirkimui pateiktas pasiūlymas, įskaitant pasiūlymo paaiškinimus ir Pirkimo sąlygos (įskaitant Pirkimo sąlygų paaiškinimus) laikomi neatskiriamomis Sutarties dalimis. Tiekėjo Pasiūlymas ir Pirkimo sąlygos (įskaitant Pirkimo sąlygų paaiškinimus) yra saugomi Centrinėje viešųjų pirkimų informacinėje sistemoje (https://pirkimai.eviesiejipirkimai.lt) (pirkimo Nr. \_\_\_\_\_\_). |
| **2. PREKIŲ KIEKIS, PRISTATYMO VIETA, TERMINAI, KITOS SĄLYGOS**  2.1. Minimalus (-ūs) ir maksimalus (-ūs) Prekių kiekis (-iai) nurodytas (-i) Techninėje specifikacijoje. Pirkėjas įsipareigoja nupirkti tik minimalų Prekių kiekį. Prekės bus perkamos pagal poreikį, neviršijant maksimalaus Prekių kiekio.  2.2. Prekių pristatymo vieta, sąlygos ir terminai nurodyti Techninėje specifikacijoje.  2.3. Prekės laikomos perduotomis, kai abi Šalys pasirašo Prekių perdavimo priėmimo aktą. Prekių perdavimo priėmimo aktą parengia Tiekėjas pagal Sutarties 4 priede pateiktą formą. |
| **3. SUTARTIES KAINA**  3.1. Maksimali Sutarties kaina yra *(įrašoma pasiūlymo formos 1-5 lentelėje nurodyta pasiūlymo kaina)* \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) be PVM. 21 proc. PVM – \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_), \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_) su PVM.  3.2. Pirkėjas moka Tiekėjui už faktiškai pristatytas Prekes pagal Sutarties 3 priede „Tiekėjo pasiūlymas“ (toliau - Pasiūlymas) nurodytus Prekių įkainius.  3.3. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – fiksuotas įkainis. Visos Tiekėjo išlaidos, susijusios su Sutarties įgyvendinimu turi būti įskaičiuotos į įkainį (-ius).  3.4. Sutartyje numatyti įkainiai nekeičiami visą Sutarties galiojimo laiką, išskyrus Sutarties 3.5 ir 3.6 punktuose numatytus atvejus.  3.5. Įkainiai,Sutarties galiojimo laikotarpiu gali būti perskaičiuojami tokiomis sąlygomis:  3.5.1. Perskaičiavimas atliekamas nustatytu periodiškumu, praėjus ne mažiau kaip 6 (šešiems) mėnesiams nuo Sutarties įsigaliojimo arba praėjus ne mažiau kaip 6 (šešiems) mėnesiams nuo paskutinio perskaičiavimo dienos, esant toliau nustatytoms aplinkybėms:  3.5.1.1. jeigu pagal Europos Sąjungos statistikos biuro (Eurostat) (nuoroda - [Statistics | Eurostat (europa.eu)](https://ec.europa.eu/eurostat/databrowser/view/PRC_HICP_MV12R/default/table?lang=en)) viešai skelbiamus statistinius duomenis Lietuvos Respublikos vidutinis metinis suderintas vartotojų kainų indeksas (toliau - SVKI) pasiekia 8 ar daugiau procentų arba vidutinis metinis suderintas vartotojų kainų indeksas pasiekia -8 ar mažiau procentų ribą;  3.5.1.2. įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius.  3.5.2. Įkainiai perskaičiuojami pagal žemiau pateiktą formulę:  *C pn = Sn x (1 + (I – X) / 100)*  Cpn – perskaičiuotas Prekei taikomas įkainis;  Sn – Sutartyje numatytas Prekei taikomas įkainis (jei jis jau buvo perskaičiuotas, tai įkainis po paskutinio perskaičiavimo).  I – SVKI (kai SVKI rodiklis neigiamas, procentas įrašomas su minuso ženklu) dydis procentais. Perskaičiavimui taikoma paskutinė (naujausia) Šalies raštiško kreipimosi metu žinoma ir oficialiai Eurostat paskelbta šio rodiklio reikšmė;  X - kai SVKI rodiklis neigiamas (-8), kai SVKI rodiklis teigiamas 8.  3.5.3. Perskaičiuotas (-i) įkainis (-iai) įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.  3.5.4. Už Prekes, užsakytas iki susitarimo dėl įkainių perskaičiavimo įsigaliojimo dienos, apmokama taikant iki tol galiojusius įkainius, o už Prekes užsakytas po susitarimo įsigaliojimo dienos, bus apmokama taikant apskaičiuotus įkainius po atlikto perskaičiavimo.  3.5.5. Jeigu per pastaruosius 6 mėn. nuo įkainių peržiūros inicijavimo dienos dėl Prekių tiekimo buvo oficialių raštiškų nusiskundimų ir/arba buvo pritaikytos Sutartyje numatytos priemonės (baudos, delspinigiai, etc.) dėl Prekių kokybės, kitų trūkumų ir/ar kitų sutartinių įsipareigojimų nevykdymo ar pavėluoto vykdymo, uždelstų ir/ar nekokybiškai (su trūkumais) tiektų Prekių įkainiai nėra perskaičiuojami dėl kainų lygio kilimo (negali būti didinami), tačiau gali būti perskaičiuojami dėl kainų lygio kritimo (gali būti mažinami) nustatyta tvarka ir sąlygomis.  3.6. Pasikeitus PVM tarifui, atitinkamai keičiamos pagal Sutartį Tiekėjui mokėtinos sumos, kurioms taikomas PVM. Pasikeitęs PVM turės įtakos tik atsiskaitymams už Prekes, už kurias nebuvo išrašyta sąskaita faktūra. |
| **4. ATSISKAITYMŲ TVARKA IR SĄLYGOS**  4.1. Pirkėjas už pristatytas Prekes sumokės ne vėliau kaip per 30 kalendorinių dienų nuo sąskaitos faktūros gavimo dienos. Tiekėjas pateikia Pirkėjui sąskaitą faktūrą ne vėliau kaip per 5 darbo dienas nuo Prekių perdavimo priėmimo akto pasirašymo dienos.  4.2. Sąskaita faktūra turi būti teikiama per informacinę sistemą SABIS. Sąskaitoje faktūroje turi būti nurodytas Sutarties numeris ir data. |
| **5. PAPILDOMAS SUTARTIES ĮVYKDYMO UŽTIKRINIMAS**  5.1. Papildomas Sutarties įvykdymo užtikrinimas netaikomas. |
| **6. PREKIŲ KOKYBĖ, GARANTINIAI ĮSIPAREIGOJIMAI**  6.1. Garantiniai terminai, įskaitant garantinį aptarnavimą Tiekėjo lėšomis, jų trukmė ir sąlygos nurodyti Techninėje specifikacijoje.  6.2. Prekės bei Prekių ir paslaugų (jei taikoma) kokybė turi atitikti Sutartyje, Techninėje specifikacijoje nurodytus reikalavimus ir teisės aktų, reglamentuojančių tokio pobūdžio Prekių ir paslaugų (jei taikoma) kokybės, saugos, tiekimo/ teikimo reikalavimus bei standartus.  6.3. Prekių trūkumai šalinami Tiekėjo sąskaita, Techninėje specifikacijoje bei Sutartyje nustatyta tvarka ir terminais.  6.4. Prekių trūkumais laikomi neatitikimai Sutarties, Techninės specifikacijos reikalavimams ir teisės aktams, reglamentuojantiems Prekių kokybę ir (ar) tiekimą. |
| **7. SUBTIEKĖJAI**  7.1. *(Jei Pasiūlyme nurodyta perduodama subtiekimui Sutarties dalis, tada nurodomas šis punktas, jei ne, išbraukiamas)* Subtiekėjų sąrašas bei perduodamų sutartinių įsipareigojimų dalis nurodyti Pasiūlyme.  7.2. Subtiekėjai gali būti keičiami / nauji subtiekėjai gali būti pasitelkiami tik gavus Pirkėjo rašytinį sutikimą. |
| **8. ŠALIŲ ATSAKOMYBĖ, NETESYBOS**  8.1. Taikomos Sutarties Bendrosios dalies V skyriaus nuostatos. |
| **9. SUTARTIES NUTRAUKIMO SĄLYGOS**  9.1. Sutartis gali būti nutraukta rašytiniu Šalių susitarimu.  9.2. Pirkėjas turi teisę vienašališkai nutraukti Sutartį, raštu įspėjęs Tiekėją ne vėliau kaip prieš 14 kalendorinių dienų, jeigu:  9.2.1. Tiekėjas per pagrįstai nustatytą laikotarpį neįvykdo Pirkėjo nurodymo ištaisyti netinkamai vykdomus sutartinius įsipareigojimus;  9.2.2. Tiekėjui inicijuojama bankroto, restruktūrizavimo arba likvidavimo procedūra, arba jis sustabdo ūkinę veiklą;  9.2.3. dėl kitų Pirkimų įstatyme ir (ar) Pirkėjo Antikorupcinėje politikoje ir Veiklos partnerių etikos kodekse nurodytų priežasčių.  9.3. Tiekėjas turi teisę vienašališkai nutraukti Sutartį, raštu įspėjęs Pirkėją ne mažiau kaip prieš 14 kalendorinių dienų, jei Pirkėjas vėluoja atlikti mokėjimą ilgiau kaip 30 kalendorinių dienų. |
| **10. UŽ SUTARTIES VYKDYMĄ ATSAKINGI ASMENYS**  10.1. Už Sutarties vykdymą atsakingi asmenys:  10.1.1. Pirkėjo atstovas – \_\_\_\_\_\_\_\_\_\_\_, tel. \_\_\_\_\_\_\_\_\_, el. paštas \_\_\_\_\_\_\_\_\_\_\_.  10.1.2. Tiekėjo atstovas – \_\_\_\_\_\_\_\_\_\_\_, tel. \_\_\_\_\_\_\_\_\_, el. paštas \_\_\_\_\_\_\_\_\_\_\_. |
| **11. KITOS SĄLYGOS**  11.1. Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai (kai Sutartis sudaroma pasirašant fiziniais parašais). Tuo atveju, kai Sutartis pasirašoma Šalių įgaliotų atstovų kvalifikuotais elektroniniais parašais, pasirašomas vienas egzempliorius.  11.2. Sutarties sąlygos Sutarties galiojimo laikotarpiu gali būti keičiamos tik Pirkimų įstatyme numatytais atvejais ir tvarka.  11.3. Sutarties specialiosios sąlygos turi viršenybę prieš Sutarties bendrąsias sąlygas. |
| **12. SUTARTIES GALIOJIMAS**  12.1. Sutartis įsigalioja jos pasirašymo dieną ir galioja **12 mėnesių**.  12.2.Sutarties pratęsimas – nenumatyta. |
| **13. SUTARTIES PRIEDAI**  1 priedas. II dalis. Sutarties bendrosios sąlygos;  2 priedas. Techninė specifikacija;  3 priedas. Tiekėjo pasiūlymas;  4 priedas. Prekių perdavimo-priėmimo akto forma;  5 priedas. Pirkimo sąlygos (saugomos SS dalies 1.2 punkto nurodyta tvarka). |

**14. ŠALIŲ REKVIZITAI IR PARAŠAI**

**Pirkėjas** **Tiekėjas**

Akcinė bendrovė „Oro navigacija“

Balio Karvelio g. 25, LT-02184 Vilnius

Kodas: 210060460

PVM mokėtojo kodas: LT100604610

A/s LT037044060001166081

AB SEB bankas

Tel. +370 706 94502

El. p.: [info@ans.lt](mailto:info@ans.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(Vardas, pavardė, pareigų pavadinimas) (Vardas, pavardė, pareigų pavadinimas)

1 priedas

**II DALIS**

**SUTARTIES BENDROSIOS SĄLYGOS**

**I.** **SĄVOKOS**

1. Prekių pirkimo pardavimo sutartyje (toliau – Sutartis) naudojamos šios pagrindinės sąvokos:

1.1. **Darbo diena** – Jei Sutartyje nenustatyta kitaip, tai reiškia darbo dieną Lietuvos Respublikoje.

1.2. **Diena** – Jei Sutartyje nenustatyta kitaip, tai reiškia kalendorinę dieną.

1.3. **Kainodaros taisyklės** – Sutartyje nustatyta kaina ar Sutarties kainos apskaičiavimo bei kainos koregavimo taisyklės.

1.4. **Licencijos** –Visos reikalingos licencijos, patentai ir/arba leidimai būtini Sutarties vykdymui.

1.5. **Metai –** Jei Sutartyje nenustatyta kitaip, tai reiškia 365 dienų laikotarpį.

1.6. **Pasiūlymas** – Pirkimo metu Tiekėjo pateiktų dokumentų visuma prekėms pagal Sutartį tiekti.

1.7. **Paslaugos** – Su Sutarties I dalyje specialiosios sąlygos (toliau – SS dalis) nurodytų Prekių tiekimu susijusios paslaugos, pvz., prekių įrengimo ir kt.

1.8. **Pirkėjas** – Sutarties SS dalyje nurodytas juridinis ar fizinis asmuo (asmenų grupė), perkantis iš Tiekėjo Sutarties SS dalyje nurodytas prekes;

1.9. **Pirkimas** – Pirkėjo atliekamas viešųjų pirkimų įstatymais reglamentuojamas pirkimas, kurio tikslas – sudaryti prekių pirkimo pardavimo sutartį.

1.10. **Pirkimo dokumentai** – Pirkėjo vykdytų Pirkimo procedūrų metu pateiktų dokumentų visuma, kuriais vadovaudamasis Tiekėjas pateikė Pasiūlymą.

1.11. **Prekės** – Prekės, apibrėžtos Sutarties SS dalyje, jos prieduose, kurias Tiekėjas įsipareigoja tiekti Pirkėjui pagal Sutartį ir galiojančių teisės aktų reikalavimus.

1.12. **Prekių įkainiai** – Sutarties SS dalyje nurodyti įkainiai (jei nurodyti), pagal kuriuos Pirkėjas moka už perkamas Prekes, įskaitant visas susijusias išlaidas ir mokesčius.

1.13. **Reglamentas 2017/370** – 2017 m. kovo 1 d. Komisijos įgyvendinimo reglamentas (ES) 2017/370, kuriuo nustatomi oro eismo valdymo ir oro navigacijos paslaugų teikėjų, kitų oro eismo valdymo tinklo funkcijų vykdytojų ir tų subjektų priežiūros bendrieji reikalavimai, panaikinamas Reglamentas (EB) Nr. 482/2008, įgyvendinimo reglamentai (ES) Nr. 1034/2011, (ES) Nr. 1035/2011 ir (ES) 2016/1377 ir iš dalies keičiamas Reglamentas (ES) Nr. 677/2011.

1.14. **Subtiekėjas** – Pasiūlyme nurodytas juridinis arba fizinis asmuo, kuris pagal galiojanti sandorį su Tiekėju pasitelkiamas tiekti Sutartyje nurodytas Prekes arba atlikti tam tikras su Prekių tiekimu susijusias funkcijas.

1.15. **Sutartis** – Prekių pirkimo pardavimo sutarties bendrųjų ir specialiųjų sąlygų dalių bei priedų visuma, kaip nurodyta Sutarties bendrųjų sąlygų (toliau – BS dalis) 2 punkte.

1.16. **Sutarties įsigaliojimo diena** – Sutarties pasirašymo diena arba kita Sutarties SS dalyje nurodyta Sutarties įsigaliojimo diena.

1.17. **Sutarties BS dalis** – Sutarties II dalis Bendrosios sąlygos, kurios yra sudėtinė ir neatskiriama Sutarties dalis, nustatanti standartines Sutarties nuostatas ir standartines Pirkėjo ir Tiekėjo teises, pareigas bei atsakomybę.

1.18. **Sutarties SS dalis** – Sutarties I dalis Specialiosios sąlygos, kuriose detalizuojamas Sutarties dalykas, Prekių kiekis, tiekimo terminai ir tvarka, Sutarties kaina ir įkainiai (jei taikomi), įsipareigojimų įvykdymo užtikrinimas ir kitos su Pirkimo objektu susijusios Šalių sutartos sąlygos. Jei keičiamos standartinės Sutarties BS dalies sąlygos, tokie pakeitimai aiškiai nurodomi Sutarties SS dalyje.

1.19. **Sutarties kaina** – Už Prekes pagal Sutartį mokėtina suma, įskaitant mokesčius.

1.20. **Sutarties objektas** – Prekės ir su jų tiekimu susijusios paslaugos, dėl kurių Sutarties šalys susitarė Sutarties SS dalyje ir kurios atitinka Pirkėjo nustatytus reikalavimus.

1.21. **Šalis** (Sutarties) – Pirkėjas arba Tiekėjas, kiekvienas atskirai. **Šalys** (Sutarties) – Pirkėjas ir Tiekėjas abu kartu.

1.22. **Šalių iš anksto sutarti minimalūs nuostoliai** – Tai Sutartyje nurodyta konkreti pinigų suma arba Sutartyje nustatyta tvarka apskaičiuota ir neginčijama pinigų suma, kurią prievolės neįvykdžiusi arba netinkama ją įvykdžiusi Šalis įsipareigoja sumokėti kitai Šaliai.

1.23. **Techninė specifikacija** – Pirkėjo Pirkimo sąlygose nustatyti reikalavimai Prekėms ir su jų tiekimu susijusioms paslaugoms.

1.24. **Teisės aktai** – Lietuvos Respublikos teisės aktai ir tarptautinės sutartys, Europos Sąjungos teisės aktai ar bet kokios trečiosios šalies dokumentai, kurie, nepriklausomai nuo jų teisinės galios ir (arba) jurisdikcijos, saisto bet kurią Šalį ir (arba) turi įtakos šios Sutarties vykdymui bei Pirkėjo vidaus teisės aktai, su kuriais Tiekėjas buvo supažindintas.

1.25. **Tiekėjas** – Sutarties SS dalyje nurodytas juridinis ar fizinis asmuo (asmenų grupė), tiekiantis Sutarties SS dalyje nurodytas prekes.

1.26. **Tretysis asmuo** – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties šalimi.

1.27. **VPĮ** – Lietuvos Respublikos viešųjų pirkimų įstatymas arba Lietuvos Respublikos pirkimų, atliekamų vandentvarkos, energetikos, transporto ar pašto srityje veikiančių perkančiųjų subjektų, įstatymas, arba Lietuvos Respublikos viešųjų pirkimų, atliekamų gynybos ir saugumo srityje, įstatymas.

1.28. Kitų naudojamų sąvokų apibrėžimai atitinka apibrėžimus, pateiktus VPĮ ir kituose teisės aktuose.

**II. SUTARTIES SUDĖTIS IR AIŠKINIMAS**

2. Sutartis yra vientisas ir nedalomas dokumentas, kurį sudaro toliau išvardyti dokumentai. Sutarties aiškinimo ir taikymo tikslais nustatoma tokia Sutarties dokumentų pirmumo tvarka:

2.1. Techninė specifikacija (su priedais, jei jų yra);

2.2. Sutarties SS dalis (su priedais, jei jų yra, išskyrus Techninę specifikaciją);

2.3. Prekių Tiekėjo galutinis Pasiūlymas;

2.4. Sutarties BS dalis;

2.5. Pirkimo dokumentai.

3. Neatitikimo ar prieštaravimo atveju vadovaujamasi Sutarties BS dalies 2 punkte nurodyta eilės tvarka pagal pirmumą išdėstytais dokumentais.

4. Sutartis yra sudaryta, taikoma ir aiškinama pagal Lietuvos Respublikos teisės aktus, jeigu Šalys nesusitarė kitaip Sutarties SS dalyje.

5. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).

6. Sutarties dalių ir skyrių pavadinimai yra naudojami tik nuorodų patogumui ir, aiškinant Sutartį, gali būti naudojami tik kaip papildoma priemonė.

7. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

8. Jeigu mokėjimų ar prievolių įvykdymo terminas sutampa su oficialių švenčių diena ar ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra pirma po tos dienos darbo diena.

9. Sutartyje, kur reikalauja kontekstas, žodžiai, pateikti vienaskaita, gali turėti daugiskaitos prasmę ir atvirkščiai.

10. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

**III. ŠALIŲ TEISĖS IR PAREIGOS**

11. Vykdydamos Sutartį Šalys įsipareigoja bendradarbiauti, veikti tinkamai ir sąžiningai viena kitos atžvilgiu.

12. Tiekėjas įsipareigoja:

12.1. pristatyti ir perduoti Prekes Pirkėjui juos valdyti, naudoti ir disponuoti Sutarties SS dalyje nurodytais terminais;

12.2. pristatyti Prekes, kurios atitinka Sutartyje, jos prieduose ir galiojančiuose teisės aktuose nustatytą kokybę, asortimentą ir komplektiškumą, kartu su Prekėmis perduoti dokumentus ir priklausinius, kurie leistų Prekes naudoti pagal paskirtį;

12.3. prisiimti Prekių žuvimo ar sugedimo riziką iki Prekių perdavimo priėmimo akto (toliau – Perdavimo aktas) pasirašymo momento, jeigu kitaip nenumatyta Sutarties SS dalyje;

12.4. Sutarties SS dalyje ir (arba) Techninėje specifikacijoje nustatytais atvejais iki Prekių perdavimo priėmimo akto pasirašymo pristatytas Prekes surinkti, sumontuoti, išbandyti ir (arba) paleisti bei instruktuoti ir (arba) apmokyti Pirkėjo nurodytus darbuotojus darbui su Prekėmis ir (arba) techniškai Prekes prižiūrėti;

12.5. kartu su Prekėmis pateikti Pirkėjui Prekių techninius aprašymus, naudojimo ir priežiūros dokumentus, nurodytus Sutarties SS dalyje ir (arba) Techninėje specifikacijoje;

12.6. bendradarbiauti su Pirkėju ir konsultuoti jį visais su Sutarties vykdymu susijusiais klausimais. Taip pat nedelsiant raštu informuoti Pirkėją apie bet kurias aplinkybes, kurios trukdo ar gali sutrukdyti Tiekėjui įvykdyti sutartinius įsipareigojimus Sutartyje nustatytais terminais. Toks pranešimas nepanaikina Pirkėjo teisės skaičiuoti delspinigius pagal Sutartį, jeigu Prekės nebūtų perduotos laiku;

12.7. jeigu Sutarties SS dalyje nėra nustatyta kitaip, Tiekėjas privalo per 7 (septynias) dienas nuo Pirkėjo prašymo gavimo dienos pateikti informaciją ir (arba) ataskaitą apie Sutarties vykdymo eigą;

12.8. jeigu Pirkimo dokumentuose buvo nustatyti kvalifikaciniai reikalavimai Tiekėjo darbuotojams, užtikrinti, kad Sutartį vykdys Tiekėjo darbuotojai ar Subtiekėjas (-ai) ir jo (-ų) darbuotojai (kai Tiekėjas pasitelkia Subtiekėją (-jus) Sutartyje nustatytais atvejais), turintys Sutarties vykdymui reikalingą kvalifikaciją ir patirtį, atitinkančią Pirkimo dokumentuose bei teisės aktuose nustatytus reikalavimus;

12.9. suteikti galimybę Pirkėjui ir jį prižiūrinčiai kompetentingai institucijai – viešajai įstaigai Transporto kompetencijų agentūrai (toliau – TKA) atlikti Paslaugų, susijusių su Prekių tiekimu pagal Sutartį, priežiūrą, taip, kaip tai nustatyta Reglamento 373/2017 ATM/ANS.OR.B.015 „Pagal sutartis vykdoma veikla“ taisyklėje ir Pirkėjui ir / arba jį prižiūrinčiai kompetentingai institucijai – TKA paprašius, pateikti su šių paslaugų teikimu susijusią informaciją ir dokumentus (šio punkto sąlyga taikoma, kai Pirkėjo vykdoma veikla, nurodyta oro navigacijos paslaugų teikėjo pažymėjime, apima Paslaugas (ar jų dalį) pagal Sutartį);

12.10. savo sąskaita apsaugoti Pirkėją nuo bet kokių pretenzijų ar nuostolių, atsirandančių dėl Tiekėjo ar asmenų, už kuriuos atsako Tiekėjas, veiksmų ar aplaidumo vykdant Sutartį bei atlyginti dėl šių veiksmų Pirkėjui ar (arba) tretiesiems asmenims padarytus nuostolius, tarp jų ir dėl bet kokių aktų pažeidimo ar bet kokių kitų asmenų teisių pažeidimo;

12.11. tinkamai vykdyti kitus įsipareigojimus ir pareigas, numatytas Sutartyje ir jos prieduose bei galiojančiuose Teisės aktuose.

13. Tiekėjas patvirtina, kad turi visas licencijas, leidimus ir įgaliojimus tiekti jo siūlomas Prekes.

14. Tiekėjas turi teisę:

14.1. prašyti, kad Pirkėjas pateiktų dokumentus ar kitą informaciją, kurie yra būti tinkamam Sutarties įvykdymui;

14.2. gauti Sutartyje nustatytą mokestį už pristatytas kokybiškas Prekes;

14.3. įgyvendinti kitas Sutarties ir Teisės aktuose nustatytas teises.

15. Pirkėjas įsipareigoja:

15.1. Sutarties vykdymo metu bendradarbiauti su Tiekėju bei suteikti Tiekėjui Sutarties vykdymui pagrįstai reikalingą informaciją;

15.2. sudaryti sąlygas Tiekėjo darbuotojams, atitinkantiems nustatytus reikalavimus, patekti į Pirkėjo ar oro uosto valdomos teritorijos riboto patekimo zoną, kai tai būtina Sutarties vykdymui;

15.3. paskirtį asmenį (-is), atsakingą (-us) už Sutarties vykdymą bei už Sutarties ir jos pakeitimų (jeigu tokie bus sudaromi) paskelbimą, vadovaujantis VPĮ nuostatomis;

15.4. Sutartyje nustatyta tvarka priimti Tiekėjo pristatytas ir (kai tai numatyta Sutarties SS dalyje ir (arba) Techninėje specifikacijoje) įdiegtas Prekes;

15.4. tinkamai vykdyti kitus įsipareigojimus, numatytus Sutartyje ir galiojančiuose Teisės aktuose.

16. Pirkėjas turi teisę:

16.1. reikalauti, kad Tiekėjas tinkamai ir laiku įvykdytų visus įsipareigojimus, nurodytus Sutartyje ir galiojančiuose Teisės aktuose;

16.2. kontroliuoti pristatomų Prekių kokybę, atsisakyti priimti nekokybiškas Prekes;

16.3. reikalauti, kad Tiekėjas Sutartyje ar Pirkėjo nurodytu terminu neatlygintinai ištaisytų nekokybiškų Prekių trūkumus arba pakeistų juos kokybiškomis;

16.4 išskaičiuoti netesybas ir kitus dėl Tiekėjo kaltės patirtus nuostolius iš Tiekėjui mokėtinų sumų, apie tai raštu informavęs Tiekėją;

16.5. neapmokėti PVM sąskaitų faktūrų, jeigu Tiekėjas jas pateikia ne informacinės sistemos „E. sąskaita“ priemonėmis;

16.6. įgyvendinti kitas Sutartyje ir Teisės aktuose nustatytas teises.

**IV. SUTARTIES KAINA, KAINODARA, ATSISKAITYMŲ TVARKA, PRISTATYMO SĄLYGOS**

17. Sutarties kaina nurodyta Sutarties SS dalyje.

18. Pirkėjas už Prekes moka Tiekėjui pagal jo Pasiūlyme nurodytas kainas, t. y. už Techninėje specifikacijoje nurodytas Prekes moka Pasiūlyme ir Sutarties SS dalyje nurodytą fiksuoto dydžio įkainį ar kainą, atsižvelgiant į šiame skyriuje ar Sutarties SS dalyje nurodytą kainodarą.

19. Sutarties kaina/įkainiai yra fiksuoti ir nekeičiami visą Sutarties galiojimo laikotarpį, išskyrus atvejus, kai po Sutarties pasirašymo keičiasi Prekėms ir su jų tiekimu susijusioms Paslaugoms taikomas PVM tarifas arba įkainiai keičiami Sutarties BS dalie 20 punkte nurodyta tvarka ir sąlygomis. Perskaičiuota kaina/įkainiai įforminami rašytiniu Šalių susitarimu ir taikomi toms Prekėms ir su jų tiekimu susijusioms Paslaugoms, kurios bus patiektos ir suteiktos po tokio Šalių pasirašyto susitarimo įsigaliojimo dienos (jeigu Sutarties SS dalyje nurodyta, kad ši sąlyga taikoma).

20. Bet kuri Sutarties Šalis Sutarties galiojimo laikotarpiu turi teisę inicijuoti įkainių perskaičiavimą (keitimą) toliau nurodytomis sąlygomis:

20.1. Perskaičiavimas gali būti atliktas ne anksčiau kaip po 6 (šešių) mėnesių nuo Sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Vartojimo prekių ir paslaugų kainų pokytis (k) viršija 5 procentus. Atlikdamos perskaičiavimą Šalys vadovaujasi Lietuvos statistikos departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos statistikos departamento ar kitos institucijos išduoto dokumento ar patvirtinimo.

20.2. Šalys privalo susitarime dėl įkainių pakeitimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

20.3. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

20.4. Nauji įkainiai apskaičiuojami pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (VARTOJIMO PREKĖS IR PASLAUGOS) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (VARTOJIMO PREKĖS IR PASLAUGOS);

Indpradžia – laikotarpio pradžios datos (mėnesio) vartojimo prekių ir paslaugų indeksas (VARTOJIMO PREKĖS IR PASLAUGOS). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

20.5. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki **vieno**skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio.

20.6. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

20.7. Įkainio perskaičiavimas įforminamas Pirkėjo ir Tiekėjo pasirašomu susitarimu dėl Sutarties pakeitimo ir įsigalioja kito po susitarimo pasirašymo datos mėnesio pirmą dieną.

20.9. Perskaičiuoti įkainiai taikomi toms Prekėms ir (arba) susijusioms Paslaugoms, kurios užsakomos arba bus tiekiamos po susitarimo dėl įkainių pakeitimo įsigaliojimo.

21. Į Sutarties kainą turi būti įskaičiuota Prekių kaina, visos su Prekių pristatymu susijusios išlaidos ir mokesčiai. Į Prekių įkainius turi būti įskaičiuotos visos su Prekių tiekimu susijusios išlaidos ir mokesčiai. Tiekėjas į Sutarties kainą/prekių įkainius privalo įskaičiuoti visas su prekių tiekimu susijusias išlaidas, įskaitant, bet neapsiribojant:

21.1. transportavimo išlaidas;

21.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su prekių tiekimu susijusias išlaidas;

21.3. visas su dokumentų, kurių reikalauja Pirkėjas, rengimu ir pateikimu susijusias išlaidas;

21.4. su Prekių tiekimui ir (arba) susijusių Paslaugų teikimui reikalingų priemonių, įrankių, įrangos, technikos įsigijimo ar nuomos išlaidas bei šios įrangos, technikos priemonių eksploatacines išlaidas;

21.5. naudojimo ir priežiūros taisyklių bei instrukcijų, numatytų Techninėje specifikacijoje, rengimo ir pateikimo išlaidas;

21.6. garantinio remonto išlaidas.

22. Užsienio valiutų kursų svyravimo, gamintojų kainų keitimo rizika tenka Tiekėjui.

23. Atsiskaitoma už faktiškai pristatytas Prekes, o jeigu Prekės tiekiamos etapais – po kiekvieno etapo.

24. Prekės tiekiamos Sutarties SS dalyje (arba Sutarties priede (-uose)) numatytais terminais ir tvarka. Prekės (jei sutartis sudaroma su užsienio valstybės Pardavėju) Pirkėjui pristatomos pagal Incoterms 2020 taisykles DPU sąlygomis (pristatyta į iškrovimo vietą, nurodomas paskirties vietos pavadinimas) arba DAP sąlygomis (pristatyta į vietą, nurodomas paskirties vietos pavadinimas), įskaitant Prekių iškrovimą ir perdavimą Pirkėjui jo nurodytoje vietoje, išskyrus atvejus, kai Sutarties SS dalyje nustatyta kitaip. Prekių pristatymo vieta, adresas nurodomas Sutarties SS dalyje arba Pirkėjo rašytiniu pranešimu Tiekėjui.

25. Prekių pakuotė turi atitikti atsparumo pakrovimo ir iškrovimo darbams reikalavimus, apsaugoti nuo meteorologinių veiksnių įtakos Prekių gabenimo ir sandėliavimo metu, užtikrinti Prekių išsaugojimą jas gabenant. Prekių pristatymo, iškrovimo išlaidos bei Prekių atsitiktinio žuvimo rizika iki jų perdavimo Pirkėjui priklauso Tiekėjui. Prekių pakuotės turi būti paženklintos, nurodant Pirkėją, Tiekėją, Sutarties numerį, prireikus kitas rašytines ar simbolines nuorodas dėl elgsenos su supakuotomis Prekėmis.

26. Prekės perduodamos Pirkėjui jo nurodytoje vietoje Šalims pasirašant Perdavimo aktą, išskyrus atvejus, kai Sutarties SS dalyje nustatoma kitokia Prekių perdavimo tvarka, pvz., atsižvelgdamos į perkamų Prekių tiekimo sąlygas ar į Sutarties kainą (jei ji yra iki 5000 eurų) Šalys gali susitarti, nurodydamos tai Sutarties SS dalyje, kad Pirkėjas patvirtina Prekių gavimą priimdamas (pasirašydamas) PVM sąskaitą faktūrą. Tiekėjas įsipareigoja pagal Sutarties priede pateiktą formą parengti ir pateikti Pirkėjui 2 (du) jo pasirašytus Perdavimo aktų egzempliorius, kuriuose nurodomi perduodamų Prekių pavadinimai, kiekis, kaina ir bendra suma.

27. Pirkėjas, pasirašęs Perdavimo aktą, iškart arba ne vėliau kaip per 3 (tris) darbo dienas nuo Prekių pristatymo dienos grąžina 1 (vieną) pasirašytą šio akto egzempliorių Tiekėjui.

28. Jeigu Pirkėjas turi pastabų perduodamų Prekių pakuotei, kiekiui, kokybei, jis šias pastabas įrašo Perdavimo akte arba, pažymėdamas apie tai Perdavimo akte, surašo atskirą rašto formos dokumentą, kuriame nurodo savo pastabas. Vienas šio rašto egzempliorius kartu su vienu Perdavimo akto egzemplioriumi perduodamas Tiekėjui Sutarties BS dalies 27 punkte nustatytu terminu.

29. Tiekėjas privalo (iki PVM sąskaitos faktūros už Perdavimo akte nurodytas Prekes pateikimo) ištaisyti Pirkėjo nurodytus pristatytų Prekių trūkumus ne vėliau kaip per 3 (tris) darbo dienas nuo jų pristatymo dienos, nebent Šalys susitartų dėl kito termino.

30. Pirkėjas už pristatytas kokybiškas Prekes sumoka Tiekėjui ne vėliau kaip per 30 dienų nuo PVM sąskaitos faktūros gavimo dienos (arba per Sutarties SS dalyje nustatytą kitą terminą) mokėjimo pavedimu į Tiekėjo PVM sąskaitoje faktūroje nurodytą banko sąskaitą.

31. Tiekėjui mokama pagal jo per informacinę sistemą SABIS pateiktą PVM sąskaitą faktūrą. PVM sąskaitoje faktūroje turi būti nurodytas Sutarties numeris ir data. Tiekėjas turi pateikti PVM sąskaitą faktūrą Pirkėjui ne vėliau kaip per 5 darbo dienas nuo Perdavimo akto abiejų Šalių pasirašymo dienos.

32. Tiekėjui nepateikus PVM sąskaitos faktūros per Sutarties BS dalies 31 punkte nurodytą sistemą, Pirkėjas turi teisę nevykdyti mokėjimo. Tiekėjas prisiima visas išlaidas, susijusias su PVM sąskaitos faktūros pateikimu Pirkėjui per informacinę sistemą SABIS. Pirkėjas neatsako už mokėjimo trikdžius ar vėlavimus, susijusius su informacinės sistemos SABIS veikimu.

33. Šalys susitaria, kad Pirkėjas turi teisę sulaikyti bet kokius mokėjimus pagal Sutartį, jeigu pristatytų Prekių kokybė neatitinka Sutarties reikalavimų ir Tiekėjas neištaiso jų trūkumų.

**V. ŠALIŲ ATSAKOMYBĖ**

34. Laiku nepristačius Prekių ar jų dalies, tai yra pažeidus Sutartyje nustatytą terminą daugiau kaip vieną dieną, Tiekėjas, Pirkėjui pareikalavus, moka 0,05 procento Sutarties kainos dydžio delspinigius už kiekvieną uždelstą dieną.

35. Laiku nepašalinus Prekių trūkumų/ gedimų, Tiekėjas, Pirkėjui pareikalavus, moka 0,05 procento nuo trūkumų turinčių Prekių kainos dydžio delspinigius už kiekvieną uždelstą dieną.

36. Laiku nesumokėjus už pristatytas kokybiškas Prekes, Pirkėjas, Tiekėjui pareikalavus, moka 0,05 procento laiku nesumokėtos sumos dydžio delspinigius už kiekvieną uždelstą dieną.

37. Tiekėjas privalo visiškai atlyginti Pirkėjo nuostolius, atsiradusius dėl kitų Tiekėjo įsipareigojimų pagal Sutartį pažeidimo.

38. Siekdamas ištaisyti pristatytų Prekių trūkumus, kai Tiekėjas jų neištaiso per Šalių sutartą laiką, Pirkėjas turi teisę grąžinti netinkamos kokybės Prekes Tiekėjui arba, įspėjęs Tiekėją ne vėliau kaip prieš 3 (tris) darbo dienas, samdyti trečiuosius asmenis Prekių trūkumams ištaisyti (jeigu tuo nebūtų pažeistos Tiekėjo autorių teisės ar kitos gamintojo ar Tiekėjo jam suteiktos specialiosios teisės) bei reikalauti iš Tiekėjo sumų, sumokėtų už Prekių trūkumų ištaisymo darbus, atlyginimo.

39. Pirkėjas, raštu pranešdamas apie tai Tiekėjui, turi teisę Tiekėjo Pirkėjui padarytų nuostolių ir (arba) Pirkėjo naudai priskaičiuotų delspinigių ir (arba) kitų taikytinų netesybų (toliau – Netesybos) dydžiu atitinkamai sumažinti pagal Sutartį Tiekėjui mokėtinas sumas, t. y. išskaičiuoti jas iš mokėtinos sumos. Netesybų sumokėjimas neatleidžia Šalių nuo įsipareigojimų pagal Sutartį vykdymo bei nuo pareigos atlyginti nuostolius.

40. Jei Tiekėjas nevykdo savo sutartinių įsipareigojimų arba juos vykdo netinkamai ir dėl to jam taikytinos Netesybos, Pirkėjas turi teisę reikalauti Tiekėjo sumokėti visas pagal Sutartį mokėtinas Netesybų sumas. Prieš pateikdamas reikalavimą sumokėti, Pirkėjas raštu per protingą terminą apie tai įspėja Tiekėją ir nurodo, dėl kokio pažeidimo pateikia šį reikalavimą.

**VI. NENUGALIMA JĖGA *(FORCE MAJEURE)***

41. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl aplinkybių, kurių ji negalėjo kontroliuoti ir protingai numatyti bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą ar dalinį neįvykdymą, o įsipareigojimų vykdymo terminas pratęsiamas.

42. Šalis, prašanti ją atleisti nuo atsakomybės, privalo raštu pranešti kitai Šaliai apie nenugalimos jėgos aplinkybes nedelsdama, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimas taip pat turi būti pateiktas, kai išnyksta įsipareigojimų nevykdymo pagrindas.

**VII. KONFIDENCIALUMAS IR ASMENS DUOMENŲ APSAUGA**

43. Sutarties vykdymo metu turi būti vadovaujamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos kibernetinio saugumo įstatymo, Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ ir kitų teisės aktų, reglamentuojančių duomenų apsaugą, nuostatomis.

44. Konfidencialia informacija laikoma:

44.1. visa bet kokiu būdu išreikšta informacija (rašytinė, žodinė, elektroninė ar vizualinė), kuri gaunama vykdant Sutartimi prisiimtus įsipareigojimus ir kuri yra susijusi su Šalių atliekamomis funkcijomis, išskyrus viešai prieinamą informaciją, teisės aktuose numatytus atvejus bei Bendrovei raštu patvirtinus, kad tam tikra pateikta informacija nėra konfidenciali;

44.2. kita informacija, pažymėta kaip konfidenciali ar nors ir nepažymėta, bet pagal savo turinį ir pobūdį laikytina konfidencialia;

44.3. kilus neaiškumams, ar informacija yra konfidenciali, Sutarties Šalis turi kreiptis į kitą Šalį dėl šios informacijos kategorijos nustatymo.

45. Tiekėjas įsipareigoja:

45.1. laikytis konfidencialumo įsipareigojimų ir asmens duomenų apsaugos reikalavimų, naudotis konfidencialia informacija tik Sutarties įsipareigojimų vykdymo tikslais ir tiek, kiek būtina Šalių sutartiniams įsipareigojimams;

45.2. neskleisti, negarsinti, neperduoti ar kitokiu būdu neperleisti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma Sutarties įsipareigojimų tikslais buvo gauta iš Šalies, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio kitos Šalies sutikimo, jeigu Lietuvos Respublikos įstatymai bei kiti teisės aktai nenustato kitaip;

45.3. nenaudoti konfidencialios informacijos asmeniniams, trečiųjų asmenų poreikiams ar tokiu būdu, kuris pakenktų informaciją perdavusiai Šaliai;

45.4. laikytis šių darbo su konfidencialia informacija nuostatų ir principų:

45.4.1. informacijos konfidencialumo – konfidencialios informacijos apsaugos nuo nesankcionuoto paskelbimo;

45.4.2. vientisumo – konfidencialios informacijos apsaugos nuo nesankcionuoto ar atsitiktinio pakeitimo;

45.4.3. prieinamumo – užtikrinimo, kad konfidenciali informacija yra prieinama teisėtiems naudotojams, t. y. asmenims, kurie Tiekėjo paskirti atsakingais už duomenų / asmens duomenų gavimą pagal Sutartį, ir tik tada, kai ji (konfidenciali informacija) reikalinga siekiant tinkamai vykdyti Sutarties sąlygas;

45.5. imtis visų teisinių, techninių ir organizacinių priemonių gautos informacijos apsaugoti ir konfidencialumui užtikrinti;

45.6. nedelsiant pranešti Bendrovei, jeigu Tiekėjas sužino arba pagrįstai įtaria, kad konfidenciali informacija buvo neteisėtai atskleista tretiesiems asmenims;

45.7. pagrįstai nedelsdamas ir, jei įmanoma praėjus ne daugiau kaip 24 valandoms nuo galimo informacijos saugumo ir/ar kibernetinio incidento (įskaitant asmens duomenų pažeidimus), susijusio su Bendrovės duomenimis ar informaciniais ištekliais, nustatymo, apie įvykusį ar galimai įvykusį incidentą informuoti Bendrovę el. paštu: cirt@ans.lt arba telefonu +370 706 94707; taip pat nedelsiant informuoti kitą Šalį apie anksčiau nurodytų nesklandumų pašalinimą. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.

46. Tiekėjas gali vykdyti Sutartį tik jo darbuotojams, vykdantiems Sutartį, susipažinus su konfidencialios informacijos reikalavimais, nustatytais Sutartyje bei pasirašius konfidencialumo pasižadėjimą pagal Bendrovės generalinio direktoriaus patvirtintą formą ir, jei reikalinga, pateikus prašymą suteikti prieigą prie Bendrovės informacinių sistemų.

47. Tiekėjas turi užtikrinti ir garantuoti, kad jos darbuotojai, kurie teiks su Prekių tiekimu susijusią Paslaugą (-as), saugos paslaptyje gautą informaciją tiek Prekių tiekimo ir Paslaugos (-ų) teikimo metu, tiek pasibaigus Sutarčiai, tiek pasibaigus jo darbuotojų darbo ar kitokiems santykiams su Tiekėju.

48. Jei konfidenciali informacija teikiama elektroninėmis ryšio priemonėmis, ji turi būti šifruojama (pvz., suarchyvuota *zip* formatu, apsaugota slaptažodžiu arba dokumentas apsaugomas slaptažodžiu, kuris perduodamas ne ta pačia elektroninio ryšio priemone, kaip teikiama informacija).

49. Sutartyje ir jos prieduose nurodyti asmens duomenys (vardai, pavardės, pareigos, el. paštas ar telefono numeris) gali būti naudojami tik nustatant Šalių atsakingus asmenis už Sutarties vykdymą ir bendrauti Sutarties vykdymo klausimais.

50. Prireikus, kai vykdant Sutartį Šalys turės gauti ar sužinoti kitos Šalies asmens duomenis ir juos tvarkyti , sudaromas rašytinis susitarimas dėl asmens duomenų tvarkymo. Toks susitarimas tampa Sutarties priedu.

51. Jeigu Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalis turi nedelsdama informuoti kitą Šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, Šalys papildo Sutartį pasirašydamos susitarimą dėl šių asmens duomenų tvarkymo.

52. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį.

53. Be išankstinio rašytinio Pirkėjo sutikimo Tiekėjas neturi teisės panaudoti jokios Sutarties dalies ar Pirkėjo pavadinimo rinkodaros tikslais.

54. Pasibaigus Sutarties galiojimui arba nutraukus Sutartį, Šalys nedelsdamos privalo:

54.1. grąžinti visą konfidencialią informaciją ją suteikusiai Šaliai arba sunaikinti pateiktą konfidencialią informaciją;

54.2. įpareigoti asmenis, kuriems konfidenciali informacija buvo atskleista, sunaikinti ar galutinai ištrinti visas elektronines bylas, analizes, tyrinėjimus, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;

54.3. kitos Šalies prašymu patvirtinti raštu šiai Šaliai apie konfidencialios informacijos sunaikinimą, nurodant naudotas informacijos naikinimo priemones.

55. Sutarties Šaliai ir jos darbuotojams, pažeidusiems Bendrovės informacijos saugumo (konfidencialumo, vientisumo ir prieinamumo) reikalavimus, gali būti taikoma Lietuvos Respublikos baudžiamajame kodekse, Lietuvos Respublikos administracinių nusižengimų kodekse ir kituose Lietuvos Respublikos teisės aktuose numatyta atsakomybė.

56. Šalis, pažeidusi Sutarties sąlygas ir perdavusi bet kokią iš kitos Šalies gautą konfidencialią informaciją ar asmens duomenis, susijusius su Sutarties įsipareigojimų vykdymu, tretiesiems asmenims, sumoka nukentėjusiai Šaliai 3 000,00 EUR (trijų tūkstančių eurų) dydžio baudą (jeigu Sutarties SS dalyje nenustatytas kitas baudos dydis) ir atlygina visus Šalies patirtus nuostolius, kiek jų nepadengia sumokėta bauda Lietuvos Respublikos įstatymų nustatyta tvarka.

57. Neapribojant Sutarties nuostatų dėl teisės į nuostolių atlyginimą ir atsakomybės taikymo, jeigu Tiekėjas pažeidžia taikomų teisės aktų reikalavimus, nustatydamas asmens duomenų tvarkymo tikslus ir priemones, Tiekėjas asmens duomenų tvarkymo požiūriu laikytinas asmens duomenų valdytoju ir tokiu būdu prisiima visą atsakomybę už tokių asmens duomenų tvarkymą.

58. Šio skyriaus nuostatos lieka galioti neterminuotai po Sutarties pasibaigimo ar nutraukimo.

**VIII. SUTARTIES GALIOJIMAS, KEITIMAS IR NUTRAUKIMAS**

59. Sutartis įsigalioja abiem Šalims ją pasirašius ir Tiekėjui pateikus Pirkėjui Sutarties įvykdymo užtikrinimo banko garantiją ar draudimo bendrovės laidavimo raštą. Sutarties įvykdymo užtikrinimo sąlyga taikoma, jeigu Pirkimo dokumentuose nurodyta, kad Sutarties vykdymas turi būti užtikrintas laidavimu arba banko garantija. Sutarties įvykdymą užtikrinantis dokumentas nurodomas Pasiūlyme ir Sutarties SS dalyje.

60. Sutartis galioja iki visiško sutartinių įsipareigojimų įvykdymo, Prekių tiekimo termino pabaigos arba Sutarties nutraukimo joje ar Teisės aktuose nustatyta tvarka.

61. Jeigu Sutarties SS dalyje nenurodyta kitaip, Prekės tiekiamos ne ilgiau kaip 36 (trisdešimt šešis) mėnesius nuo Sutarties sudarymo dienos arba tol, kol yra nuperkama Prekių už maksimalią Sutarties kainą. Sutarties galiojimo termino pabaiga arba Sutarties nutraukimas neatleidžia Pirkėjo nuo pareigos atsiskaityti su Tiekėju už iki Sutarties galiojimo termino paskutinės dienos pristatytas kokybiškas Prekes.

62. Sutartis jos galiojimo laikotarpiu gali būti keičiama esant VPĮ nurodytoms sąlygoms. Sutarties keitimu nebus laikomas Sutarties sąlygų koregavimas joje nurodytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos Pirkimo dokumentuose.

63. Sutarties pakeitimai atliekami rašytiniu Šalių susitarimu. Toks susitarimas nuo jo sudarymo dienos tampa neatskiriama Sutarties dalimi.

64. Sutartis gali būti nutraukta:

64.1. rašytiniu Šalių susitarimu;

64.2. nenugalimos jėgos aplinkybėms užtrukus ilgiau nei Sutarties SS dalyje nurodytą dienų skaičių (atsižvelgiant į Sutarties vykdymo specifiką konkretus terminas, nurodomas Sutarties SS dalyje, gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus.

64.3 Pirkėjo vienašaliu sprendimu:

64.3.1. apie tai raštu ne vėliau kaip prieš 7 (septynias) dienas įspėjus Tiekėją, jeigu Tiekėjas nevykdo, netinkamai vykdo Sutartį ir neištaiso Sutarties pažeidimo per jam papildomai nustatytą terminą. Tokiu atveju Pirkėjas įsipareigoja visiškai atsiskaityti su Tiekėju už iki Sutarties nutraukimo dienos pristatytas kokybiškas Prekes;

64.3.2. apie tai raštu ne vėliau kaip prieš 7 (septynias) dienas įspėjus Tiekėją, kai Tiekėjas, vykdydamas Sutartį, pažeidžia Antikorupcinės politikos aprašo nuostatas;

64.3.3. apie tai raštu ne vėliau kaip prieš 30 (trisdešimt) dienų įspėjus Tiekėją. Tokiu atveju Pirkėjas įsipareigoja visiškai atsiskaityti su Tiekėju už iki Sutarties nutraukimo dienos pristatytas kokybiškas Prekes, jokių kitų sumų ir (ar) mokėjimų Pirkėjas mokėti Tiekėjui neturi.

64.3.4. apie tai raštu nedelsiant pranešus Tiekėjui, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų;

64.3.5. apie tai raštu ne vėliau kaip prieš 20 (dvidešimt) dienų įspėjus Tiekėją, jeigu Tiekėjas nevykdo Sutarties BS dalies 12.9. papunktyje numatytų įsipareigojimų.

64.4. Tiekėjo vienašaliu sprendimu apie tai raštu ne vėliau kaip prieš 15 (penkiolika) dienų pranešus Pirkėjui, jeigu Pirkėjas daugiau kaip 30 (trisdešimt) dienų nesumoka už pagal Sutartį pristatytas kokybiškas Prekes.

65. Šalis gali bet kuriuo metu nutraukti Sutartį, pranešdama apie tai kitai Sutarties Šaliai raštu prieš 15 (penkiolika) dienų, jeigu kita Šalis bankrutuoja, tampa nemoki arba yra likviduojama.

**IX. TAIKYTINA TEISĖ IR GINČŲ SPRENDIMAS**

66. Sutartis sudaryta, vykdoma ir aiškinama pagal Lietuvos Respublikos teisę.

67. Visi Sutarties Šalių ginčai, nesutarimai, reikalavimai ir (ar) pretenzijos, kylančios iš Sutarties ir (ar) susijusios su ja, jos vykdymu, nutraukimu ir (ar) pažeidimu, sprendžiami derybomis, vadovaujantis sąžiningumo, protingumo ir teisingumo principais.

68. Šalims nepavykus taip išspręsti ginčo, nesutarimo, reikalavimo ar pretenzijos, jis bus sprendžiamas Lietuvos Respublikos įstatymų nustatyta tvarka Lietuvos Respublikos teisme pagal Pirkėjo buveinės vietą.

**X. BAIGIAMOSIOS NUOSTATOS**

69. Šalių viena kitai siunčiami pranešimai lietuvių ir (ar) anglų (taikoma, jeigu sutartis sudaroma anglų kalba) kalba turi būti rašytiniai. Nurodyti pranešimai siunčiami paštu, elektroniniu paštu arba įteikiami asmeniškai. Pranešimai turi būti siunčiami Sutarties SS dalyje Šalių nurodytais adresais. Jei siuntėjui reikia gavimo patvirtinimo, jis nurodo šį reikalavimą savo pranešime.

70. Šalys įsipareigoja ne vėliau kaip per 5 (penkias) darbo dienas raštu viena kitai pranešti apie Sutarties SS dalyje nurodytų Šalies rekvizitų pasikeitimą. Šalis, nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

71. Nė viena iš Šalių neturi teisės perduoti Trečiajam asmeniui teisių ir įsipareigojimų pagal šią Sutartį be išankstinio rašytinio kitos Šalies sutikimo, išskyrus, kai tai nurodyta Pirkimo dokumentuose ir aptarta Sutarties SS dalyje.

72. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).

73. Tiekėjo paskirtas(-i) atsakingas(-i) asmuo (-ys), kuris (-ie) atstovauja Tiekėjui, priima ir tvirtina Pirkėjo teikiamus užsakymus, atsako už tiekiamų Prekių kokybę, pasirašo Perdavimo aktus, dalyvauja susitikimuose su Pirkėjo atstovais ir atlieka kitus veiksmus, būtinus tinkamam Sutarties vykdymui, yra nurodytas (-i) Sutarties SS dalyje.

74. Pirkėjo paskirtas(-i) asmuo (-ys), kuris(-ie) atstovauja Pirkėjui, teikia Tiekėjui užsakymus, pasirašo Perdavimo aktus, dalyvauja susitikimuose su Tiekėjo atstovais ir atlieka kitus veiksmus, būtinus tinkamam šios Sutarties vykdymui, yra nurodytas (-i) Sutarties SS dalyje.

75. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. Tokiu atveju Šalys susitaria pakeisti šią nuostatą kita galiojančia nuostata, kuri turi būti kuo artimesnė ekonominiu ir teisiniu požiūriu negaliojančia tapusiai ar pripažintai nuostatai.

\_\_\_\_\_\_\_\_\_\_\_\_

4 priedas

**PERDAVIMO PRIĖMIMO AKTAS**

20.....m. ..................... d. Nr. ..............

Tiekėjas:

Pirkėjas:

Sutarties data, numeris, pavadinimas:

Objektas:

|  |  |  |  |  |  |
| --- | --- | --- | --- | --- | --- |
| Eil. Nr. | Prekės pavadinimas | Mato vnt. | Kiekis | Vieneto kaina, Eur | Viso kaina, EUR be PVM |
|  |  |  |  |  |  |
| Viso be PVM: | | | | |  |
| PVM 21 % | | | | |  |
| **Iš viso suma su PVM:** | | | | |  |

Suma žodžiais:

Šalys, pasirašydamos šį aktą, patvirtina, kad perduodamos prekės atitinka Sutarties Nr. ..... sąlygas.

**PIRKĖJO ATSTOVAI TIEKĖJO ATSTOVAS**

*(parašas) (parašas)*

(atstovo pareigų pavadinimas, vardas, pavardė) (atstovo pareigų pavadinimas, vardas, pavardė)

*(parašas)*

(atstovo pareigų pavadinimas, vardas, pavardė)