**AKCINĖ BENDROVĖ „ORO NAVIGACIJA“**

**BENDROSIOS PIRKIMO SĄLYGOS (BPS)**

# **BENDROSIOS NUOSTATOS**

* 1. Šiose Bendrosiose pirkimo sąlygose (toliau – **Bendrosios pirkimo sąlygos arba BPS**) nustatomos akcinės bendrovės ,,Oro navigacija“ (buveinės adresas: Balio Karvelio g. 25, LT- 02184, Vilnius, Lietuvos Respublika, įmonės kodas 210060460, toliau – **Perkantysis subjektas** arba **Pirkėjas**) vykdomo pirkimo bendrosios nuostatos. Specialiosiose pirkimo sąlygose (toliau – **Specialiosios pirkimo sąlygos arba SPS**) nustatomos pirkimo sąlygos, kurios priklauso nuo įsigyjamo pirkimo objekto.
  2. Perkantysis subjektas yra pridėtinės vertės mokesčio (toliau – PVM) mokėtoja.
  3. Pirkimas atliekamas vadovaujantis šio pirkimo dokumentais, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymu (toliau – **Pirkimų įstatymas** arba **PĮ**), *mutatis mutandis* Viešųjų pirkimų įstatymu, Lietuvos Respublikos civiliniu kodeksu, kitais pirkimus reglamentuojančiais teisės aktais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
  4. Pirkimo dokumentus sudaro:
     1. skelbimas apie pirkimą (jeigu apie pirkimą buvo skelbta);
     2. Bendrosios pirkimo sąlygos;
     3. Specialiosios pirkimo sąlygos (kartu su priedais);
     4. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu tokių yra);
     5. kita Perkančiojo subjekto Centrinės viešųjų pirkimų informacinės sistemos (toliau – **CVP IS**) priemonėmis pateikta informacija.
  5. Dėl šio pirkimo reguliarus orientacinis skelbimas ir skelbimas apie kvalifikacijos vertinimo sistemą nebuvo paskelbtas, nebent SPS numatyta kitaip. Šiame pirkime Perkantysis subjektas nenumato skelbti pranešimo dėl savanoriško išankstinio (lot. *ex ante*) skaidrumo, nebent SPS numatyta kitaip.
  6. Stebėtojai dalyvauti pirkimo komisijos posėdžiuose nėra kviečiami, nebent SPS numatyta kitaip.
  7. BPS yra sudėtinė ir neatskiriama Pirkimo dokumentų dalis. BPS turi būti skaitomos ir aiškinamos kartu su SPS. Jeigu BPS nuostatos prieštarauja SPS nuostatoms, taikomos SPS nuostatos. Tuo atveju, jeigu Pirkimo sąlygose nėra pateikta atitinkamos informacijos, būtinos Pirkimui vykdyti, taikomos PĮ nuostatos.
  8. Perkantysis subjektas neatlygina Tiekėjams jokių išlaidų, susijusių su Paraiškų ir (ar) Pirkimo sąlygų gavimu, Pasiūlymų dalyvauti Pirkime parengimu ir pateikimu, taip pat išlaidų, susijusių su: 1) dokumentų kopijavimu, spausdinimu, pašto ar kurjerių pašto paslaugomis, brėžinių, fotografijų rengimu ar siuntimu; 2) komandiruotėmis ir susirinkimais, transportu, apgyvendinimu, atlyginimais, mokesčiais advokatams, konsultantams, inžinieriams ir kitiems samdomiems asmenims, dokumentų rengimu ir valstybiniais mokesčiais, taip pat bet kokių kitų išlaidų, susijusių su dalyvavimu Pirkime.
  9. Pirkimo dokumentuose vartojamos sąvokos:
     1. **Derybos** – Pirkimo procedūrų etapas, kurio metu Perkantysis subjektas derasi su Dalyviais, atrinktais pagal Pirkimo sąlygas, dėl Pasiūlymo kainos arba dėl Pasiūlymo kainos bei kitų Pasiūlymo sąlygų.
     2. **Derybų pakopos** – skelbiamų ir neskelbiamų derybų būdu atliekamo pirkimo atveju Perkančiojo subjekto organizuojamų derybų procedūros dalys, kurių metu, vadovaujantis SPS kiekvienai pakopai nustatytais pasiūlymų vertinimo kriterijais, mažinamas tiekėjų pateiktų pasiūlymų skaičius. Derybų pakopos taikomos, jei apie jų taikymą nurodyta SPS**.**
     3. **Galutinis pasiūlymas** – pagal Perkančiojo subjekto nustatytas sąlygas bei terminus po Derybų (visų etapų, jei Derybos vykdomos keliais etapais) Dalyvio pateiktų dokumentų visuma, įskaitant Pirminiame pasiūlyme pateiktus dokumentus, išskyrus juose nurodytas sąlygas, kurios buvo pakeistos Derybų metu ir (ar) Galutiniame pasiūlyme.
     4. **Komisija** – Perkančiojo subjekto generalinio direktoriaus įsakymu sudaryta Viešųjų pirkimų komisija.
     5. **Kvalifikacijos reikalavimai** - Pirkimo dokumentuose keliami reikalavimai dėl pašalinimo pagrindų nebuvimo, tiekėjų kvalifikacijos, kokybės vadybos sistemos ir (arba) aplinkos apsaugos vadybos sistemos standartų.
     6. **Minimalūs pirkimo dokumentų reikalavimai** (toliau – **Minimalūs reikalavimai**) – esminės pirkimo dokumentų sąlygos, kurias skelbiamų ir neskelbiamų derybų būdu atliekamame pirkime privalo atitikti kiekvienas Pirminis pasiūlymas ir dėl kurių negali būti deramasi. Minimalūs reikalavimai nurodomi SPS.
     7. **Paraiška** – pagal Perkančiojo subjekto nustatytas sąlygas bei terminus Tiekėjo pateiktas dokumentas (su Pirkimo sąlygose nurodytais priedais), siekiant dalyvauti viešajame pirkime.
     8. **Pasiūlymas** – pagal Pirkimo dokumentuose nurodytas sąlygas Tiekėjo elektroninėmis priemonėmis pateiktų duomenų ir dokumentų, kuriais Tiekėjas siūlo Pirkėjui tiekti prekes, teikti paslaugas ar atlikti darbus Pirkimo dokumentuose nustatytomis sąlygomis, visuma.
     9. **Pirminis pasiūlymas** – pagal Perkančiojo subjekto nustatytas sąlygas bei terminus Dalyvio pateiktų pirminių dokumentų visuma (taikoma pirkimą atliekant skelbiamų ir neskelbiamų derybų būdu).
     10. **Pirkimas** – Perkančiojo subjekto atliekamas prekių, paslaugų ar darbų įsigijimas su pasirinktu (pasirinktais) Tiekėju (Tiekėjais) sudarant (preliminariąją) pirkimo-pardavimo sutartį (sutartis).
     11. **Pirkimo objektas** – perkamos prekės ir (ar) paslaugos ir (ar) darbai, aprašyti Techninėje specifikacijoje (sąlygose).
     12. Kitos Pirkimo dokumentuose vartojamos pagrindinės sąvokos apibrėžtos PĮ ir *mutatis mutandis* Viešųjų pirkimų įsatyme (toliau – VPĮ).
  10. Bendrosiose pirkimo sąlygose bet kokia linksnio forma nurodytas žodis **„sutartis“** reiškia nuorodą į pirkimo–pardavimo sutartį (toliau – **Pirkimo sutartis**) arba preliminariąją pirkimo–pardavimo sutartį (toliau – **Preliminarioji sutartis**) priklausomai nuo SPS nustatytos sutarties rūšies.
  11. Jeigu SPS pažymėta, kad pirkimo procedūra atliekama, siekiant sudaryti Preliminariąją sutartį ir ši sutartis sudaroma su keliais tiekėjais, Bendrosiose ir Specialiosiose sąlygose nurodyti žodžiai **„laimėtojas“**, **„laimėjęs pasiūlymas“** ir pan. turėtų būti suprantami daugiskaitos forma.
  12. Perkantysis subjektas privalo nutraukti pradėtas pirkimo procedūras, jeigu buvo pažeisti VPĮ 17 str. 1 d./ PĮ 29 str. 1 d. nustatyti principai ir atitinkamos padėties negalima ištaisyti.
  13. Perkantysis subjektas turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba Pirkimo dokumentuose padaryta esminių klaidų, dėl kurių Pirkimas tampa nebetikslingas ar jį įvykdžius būtų įsigytas Perkančiojo subjekto poreikių neatitinkantis Pirkimo objektas.
  14. Teikdami Paraišką ir Pasiūlymą, Tiekėjai patvirtinta, kad sutinka su Perkančiojo subjekto Pirkimo sąlygose nustatytomis tolesnėmis Pirkimo procedūromis, Sutarties sąlygomis ir jo Paraiškoje ir Pasiūlyme pateikta informacija yra teisinga bei apima viską, ko reikia tinkamam Sutarties įvykdymui.
  15. Perkantysis subjektas laikys, kad visi Tiekėjai, teikiantys Paraiškas ir Pasiūlymus, yra susipažinę su Pirkimo dokumentais, Lietuvos Respublikos teisės aktais, reglamentuojančiais Pirkimo procedūras, pirkimo sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp Pirkėjo ir Tiekėjų susiklostantiems santykiams, kylantiems iš (ar) susijusiems su šiuo pirkimu.
  16. Bet kokia informacija, Pirkimo dokumentų paaiškinimai, pranešimai ar kitas Pirkėjo ir Tiekėjų susirašinėjimas yra vykdomas tik SPS nurodytomis priemonėmis, išskyrus:
      1. bendravimą pasirašant Sutartį ir keičiantis informacija dėl Sutarties pasirašymo, jeigu Pirkėjas siųsdamas kvietimą pasirašyti Sutartį, nurodo kitas bendravimo priemones;
      2. pretenzijų pateikimą (pretenzijos gali būti teikiamos faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją).
      3. Perkantysis subjektas neatsako už CVP IS sutrikimus ar kitus nenumatytus atvejus, dėl kurių Pasiūlymai (arba Paraiškos) nebuvo gauti ar gauti pavėluotai.

1. **PIRKIMO OBJEKTAS**
   1. Pirkimo objektas, reikalavimai jam, Pirkimo apimtys, terminai ir kita su Pirkimo objektu susijusi informacija pateikiama SPS ir jų prieduose.
   2. Informacija apie Pirkimo objekto skaidymą ar neskaidymą į dalis pateikiama SPS.
   3. Jeigu Pirkimo objektas į dalis neskaidomas, Tiekėjas turi pateikti vieną Paraišką ir Pasiūlymą visai Pirkimo objekto apimčiai.Sutartis dėl viso Pirkimo objekto bus sudaroma su tuo Tiekėju, kuris bus atrinktas kaip laimėjęs Tiekėjas.
   4. Jeigu Pirkimo objektas skaidomas į dalis, Pirkimo objekto dalys ir informacija apie tai, kelioms Pirkimo objekto dalims (vienai, dviem ir daugiau) Tiekėjas gali pateikti Paraišką ir Pasiūlymą ir kita susijusi informacija, nurodyta SPS.
   5. Jei Pirkimo objektas skaidomas į dalis, Pirkėjas skelbime apie Pirkimą, kvietime patvirtinti susidomėjimą ar kituose Pirkimo dokumentuose, kuriais kviečiama dalyvauti Pirkime, nurodo 40 straipsnio 2 dalyje nustatytas sąlygas.

# **PIRKIMO DOKUMENTŲ PAAIŠKINIMAI IR PATIKSLINIMAI**

* 1. Pirkimo dokumentai tiekėjų iniciatyva gali būti paaiškinami/patikslinami jiems CVP IS susirašinėjimo priemonėmis kreipiantis į Pirkėją.
  2. Kai tiekėjai kreipiasi dėl Pirkimo dokumentų nuostatų, **susijusių su Paraiškų, Pasiūlymų ar Pirminių pasiūlymų pateikimu**, paaiškinimo/patikslinimo, taikomi šie terminai (kai taikoma įprastinė procedūra):

1 lentelė

|  |  |  |  |  |  |  |
| --- | --- | --- | --- | --- | --- | --- |
|  | **Tarptautinis pirkimas** | | | **Supaprastintas pirkimas** | | |
| **Atviras konkursas** | **Skelbiamos derybos** | **Neskelbiamos derybos** | **Atviras konkursas** | **Skelbiamos derybos** | **Neskelbiamos derybos** |
| * + 1. prašymas paaiškinti /patikslinti pirkimo dokumentus turi būti pateiktas ne vėliau kaip: | 11 (vienuolika) dienų iki pasiūlymų pateikimo termino pabaigos | 11 (vienuolika) dienų iki paraiškų/ pasiūlymų pateikimo termino pabaigos | 3 (trys) darbo dienos iki pasiūlymų pateikimo termino pabaigos | 6 (šešios) dienos iki pasiūlymų pateikimo termino pabaigos | 6 (šešios) dienos iki paraiškų/ pasiūlymų pateikimo termino pabaigos | 2 (dvi) darbo dienos iki pasiūlymų pateikimo termino pabaigos |
| * + 1. pirkimo dokumentų paaiškinimas/patikslinimas pateikiamas visiems tiekėjams ne vėliau kaip: | 6 (šešios) dienos iki pasiūlymų pateikimo termino pabaigos | 6 (šešios) dienos iki paraiškų/pasiūlymų pateikimo termino pabaigos | 1 (viena) darbo diena iki pasiūlymų pateikimo termino pabaigos | 4 (keturios) dienos iki pasiūlymų pateikimo termino pabaigos | 4 (keturios) dienos iki paraiškų / pasiūlymų pateikimo termino pabaigos | 1 (viena) darbo diena iki pasiūlymų pateikimo termino pabaigos |

* 1. Kai tiekėjai kreipiasi dėl Pirkimo dokumentų nuostatų, **susijusių su Paraiškų, Pasiūlymų ar Pirminių pasiūlymų pateikimu**, paaiškinimo/patikslinimo, taikomi šie terminai (kai taikoma **pagreitinta** procedūra):

2 lentelė

|  |  |  |  |  |  |  |
| --- | --- | --- | --- | --- | --- | --- |
|  | **Tarptautinis pirkimas** | | | **Supaprastintas pirkimas** | | |
| **Atviras konkursas** | **Skelbiamos derybos** | **Neskelbiamos derybos** | **Atviras konkursas** | **Skelbiamos derybos** | **Neskelbiamos derybos** |
| * + 1. prašymas paaiškinti /patikslinti pirkimo dokumentus turi būti pateiktas ne vėliau kaip: | 7 (septynios) dienos iki pasiūlymų pateikimo termino pabaigos | 7 (septynios) dienos iki paraiškų/ pasiūlymų pateikimo termino pabaigos | 3 (trys) darbo dienos iki pasiūlymų pateikimo termino pabaigos | 7 (septynios) dienos iki pasiūlymų pateikimo termino pabaigos | 7 (septynios) dienos iki paraiškų/ pasiūlymų pateikimo termino pabaigos | 2 (dvi) darbo dienos iki pasiūlymų pateikimo termino pabaigos |
| * + 1. pirkimo dokumentų paaiškinimas/patikslinimas pateikiamas visiems tiekėjams ne vėliau kaip: | 4 (keturios) dienos iki pasiūlymų pateikimo termino pabaigos | 4 (keturios) dienos iki paraiškų /pasiūlymų pateikimo termino pabaigos | 1 (viena) darbo diena iki pasiūlymų pateikimo termino pabaigos | 3 (trys) dienos iki pasiūlymų pateikimo termino pabaigos | 3 (trys) dienos iki paraiškų / pasiūlymų pateikimo termino pabaigos | 1 (viena) darbo diena iki pasiūlymų pateikimo termino pabaigos |

* 1. Nesibaigus Paraiškų / Pasiūlymų pateikimo terminui, Perkantysis subjektas gali savo iniciatyva paaiškinti / patikslinti Pirkimo dokumentus CVP IS priemonėmis.
  2. Perkantysis subjektas turi teisę neatsakyti į tiekėjo prašymą paaiškinti /patikslinti Pirkimo dokumentus, jei tiekėjas prašymą pateikė nesilaikydamas šio skyriaus 3.2-3.3 punktuose nustatytų terminų.
  3. Pirkimo dokumentai paaiškinami/patikslinami laikantis šios tvarkos:
     1. Pasiūlymų / Paraiškų pateikimo terminas yra pratęsiamas, jeigu dėl kokių nors priežasčių Pirkimo dokumentų paaiškinimas ar patikslinimas pateikiamas likus mažiau dienų nei nurodyta šio skyriaus 3.2.2 ir 3.3.2 punktuose (Perkantysis subjektas neprivalo pratęsti termino, kai papildomos informacijos nebuvo paprašyta laiku) arba buvo padaryta reikšmingų Pirkimo dokumentų pakeitimų (paaiškinimas/patikslinimas turi esminės įtakos Paraiškų / Pasiūlymų parengimui);
     2. Pirkimo dokumentų paaiškinimas/patikslinimas paskelbiamas CVP IS kartu su kitais Pirkimo dokumentais ir išsiunčiamas tiekėjams CVP IS susirašinėjimo priemonėmis, neatskleidžiant, iš ko buvo gautas prašymas tokį paaiškinimą/patikslinimą pateikti. Jei Pirkimo dokumentai papildomai buvo skelbiami kituose šaltiniuose, paaiškinimai/patikslinimai paskelbiami ir juose.
  4. Perkantysis subjektas turi teisę pratęsti Paraiškų / Pasiūlymų pateikimo terminą. Apie naują Paraiškų / Pasiūlymų pateikimo terminą Perkantysis subjektas paskelbia PĮ nustatyta tvarka ir CVP IS priemonėmis praneša visiems suinteresuotiems tiekėjams.
  5. Perkantysis subjektas neketina rengti susitikimo su tiekėjais dėl Pirkimo dokumentų paaiškinimo, nebent SPS nurodyta kitaip.
  6. Bet kuris paaiškinimas/patikslinimas yra laikomas neatskiriama Pirkimo dokumentų dalimi, ir jo nuostatos turi viršenybę prieš ankstesniuose Pirkimo dokumentuose išdėstytas nuostatas.

# **TIEKĖJŲ  PAŠALINIMO PAGRINDAI IR REIKALAVIMAI TIEKĖJŲ KVALIFIKACIJAI**

* 1. Tiekėjas, siekdamas įrodyti pašalinimo pagrindų nebuvimą, savo turimą kvalifikaciją, pateikia informaciją, dokumentus ir (ar) EBVPD, kaip nurodyta SPS.
  2. Pašalinimo pagrindai ir reikalavimai Tiekėjų kvalifikacijai nustatyti SPS.
  3. Tiekėjas Pirkėjui įsipareigoja, kad Sutartį vykdys tik teisę verstis atitinkama veikla turintys asmenys, neatsižvelgiant į tai, ar Tiekėjo kvalifikacija dėl teisės verstis atitinkama veikla buvo tikrinama arba tikrinama ne visa apimtimi.
  4. Pirkėjas bet kuriuo Pirkimo procedūrų metu gali paprašyti Pirkimo dalyvio pateikti visus ar dalį dokumentų, patvirtinančių pašalinimo pagrindų nebuvimą, Pirkimo dalyvio atitiktį kvalifikacijos reikalavimams ir, jeigu taikytina, atitiktį kokybės vadybos sistemos ir (arba) aplinkos apsaugos vadybos sistemos standartams, nacionalinio saugumo reikalavimams pagrindžiančius dokumentus, jeigu tai būtina siekiant užtikrinti tinkamą Pirkimo procedūrų atlikimą (pvz. kilus įtarimų, kad vienas iš Pirkimo dalyvių neatitinka nustatyto (-ų) reikalavimo (-ų), todėl Pirkime dalyvauti negali ir pan.).
  5. Pirkėjas turi teisę paprašyti Pirkimo dalyvio, kad jis pateiktų dokumentų originalus.
  6. Pirkėjas, įvertinęs EBVPD pateiktą informaciją (atlikęs išankstinį kvalifikacijos tikrinimą) ir, jeigu taikytina, atlikęs kvalifikacijos patikrinimą, priima sprendimą dėl kiekvienos reikalavimus atitinkančios Paraiškos / Pasiūlymo tolimesnio nagrinėjimo ir kiekvienam iš Paraišką / Pasiūlymą pateikusių Tiekėjų ne vėliau kaip per 3 darbo dienas nuo sprendimo priėmimo dienos raštu praneša apie šio patikrinimo rezultatus. Teisę dalyvauti tolesnėse Pirkimo procedūrose turi tik tie Tiekėjai, dėl kurių nenustatyti pašalinimo pagrindai, kurie atitinka Pirkėjo keliamus kvalifikacijos reikalavimus ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartus.
  7. Nustatęs galimą Pirkimo laimėtoją, Pirkėjas reikalauja, kad ekonomiškai naudingiausią Pasiūlymą pateikęs Tiekėjas pateiktų aktualius ir galiojančius dokumentus, patvirtinančius jo pašalinimo pagrindų nebuvimą ir atitiktį kvalifikacijos reikalavimams, ir, jeigu taikytina, patvirtinančius jo atitiktį kokybės vadybos sistemos ir (arba) aplinkos apsaugos vadybos sistemos standartams.
  8. Jeigu Tiekėjas, kurio Pasiūlymas gali būti pripažintas laimėjusiu, per Pirkėjo nurodytą terminą nepateikė dokumentų, patvirtinančių jo pašalinimo pagrindų nebuvimą ir (ar) kvalifikaciją patvirtinančių dokumentų, arba, Pirkėjo prašymu, nepatikslino pateiktų netikslių ar neišsamių duomenų apie pašalinimo pagrindų nebuvimą ir (ar) savo kvalifikaciją, arba Tiekėjas neatitiko EBVPD nurodytos informacijos, Pasiūlymas atmetamas. Tikrinami kito po Tiekėjo, pagal vertinimo rezultatus galėjusio būti pripažinto laimėjusiu, Tiekėjo dokumentai, patvirtinantys jo pašalinimo pagrindų nebuvimą ir atitiktį kvalifikaciniams reikalavimams.
  9. Pirkėjas nereikalauja iš Tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu jis turi galimybę:
     1. susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
     2. šiuos dokumentus jau turi iš ankstesnių pirkimo procedūrų.
  10. Pirkėjas nepašalina iš Pirkimo procedūrų Tiekėjo VPĮ 46 straipsnio 3 ir 8 dalyse nustatytais atvejais ir esant jose nurodytoms sąlygoms.

1. **TIEKĖJŲ GRUPĖS, SUBTIEKĖJŲ IR KITŲ ŪKIO SUBJEKTŲ DALYVAVIMAS PIRKIME**
   1. **Tiekėjų grupė**, pateikianti vieną Pasiūlymą / Paraišką privalo pateikti jungtinės veiklos sutarties kopiją. Už tinkamą prievolių vykdymą Tiekėjų grupės nariai atsako solidariai. Jungtinės veiklos sutartyje privalo būti:
      1. aiškiai apibrėžtas Tiekėjų grupės narių įgaliojimas vienam iš narių (jungtinės veiklos sutarties bendram atstovui arba vadovaujančiam nariui) tvarkyti bendrus reikalus, susijusius su šiuo viešuoju pirkimu – parengti ir pateikti Paraišką / Pasiūlymą su priedais, gauti ir pateikti Pasiūlymo bei Sutarties įvykdymo užtikrinimą (jei jų reikalaujama pagal Pirkimo sąlygas), o laimėjus Pirkimą Tiekėjų grupės vardu sudaryti Sutartį bei teikti sąskaitas ir visas reikalingas ataskaitas atsiskaitymams vykdyti, priimti visus ir bet kokius Pirkėjui atsiskaitymus pagal Sutartį;
      2. aiškiai apibrėžta Tiekėjų grupės narių atsakomybė, nurodant, kad visi Tiekėjų grupės nariai – kiekvienas atskirai ir visi kartu solidariai – yra atsakingi Pirkėjui už bet kokius iš šio Pirkimo rezultatų pagrindu sudarytos Sutarties kylančius įsipareigojimus ir prievoles, įskaitant, bet neapsiribojant, pinigines prievoles ar prievoles natūra;
      3. turi būti nustatytas draudimas keisti Tiekėjų grupės narių sudėtį iki Sutarties sudarymo bei įrašyta nuostata, kad Tiekėjų grupės narių keitimas be išankstinio raštiško Perkančiojo subjekto sutikimo yra negalimas.
   2. Pirkėjas nereikalauja, kad Tiekėjų grupės pateiktą Pasiūlymą pripažinus laimėjusiu ir pasiūlius sudaryti Sutartį, ši Tiekėjų grupė įgautų tam tikrą teisinę formą.
   3. Perkantysis subjektas neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius, nebent SPS numatyta kitaip.
   4. Tiekėjas savo Pasiūlyme / Paraiškoje privalo nurodyti, kokiai Sutarties daliai jis ketina pasitelkti **subtiekėjus** ir kokius subtiekėjus, jeigu jie yra žinomi, jis ketina pasitelkti.
   5. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti apie šios informacijos pasikeitimą visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
   6. Jeigu tai leidžiama dėl Pirkimo sutarties pobūdžio, Perkantysis subjektas SPS nustato tiesioginio atsiskaitymo su subtiekėjais galimybę ir tokio atsiskaitymo tvarką, kurioje, be kitų reikalavimų, nustatoma teisė tiekėjui prieštarauti nepagrįstiems mokėjimams. Perkantysis subjektas ne vėliau kaip per 3 darbo dienas nuo šio BPS 5.5 dalyje nurodytos informacijos gavimo raštu informuoja subtiekėjus apie tokią tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Perkančiajam subjektui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Perkančiojo subjekto, Pirkimo sutartį sudariusio tiekėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Pirkimo dokumentuose ir subtiekimo sutartyje nustatytus reikalavimus.
   7. Kai Tiekėjas pageidauja **remtis kitų ūkio subjektų pajėgumais**, kartu su Paraiška / Pasiūlymu turi pateikti įrodymus, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija), kad jis turi reikiamus išteklius, sutartis su tiekėju ir pan. Šiais ūkio subjektais laikomi ir ekspertai, kurie pirkimo laimėjimo ir Pirkimo sutarties sudarymo atveju bus įdarbinti tiekėjo.
   8. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu pagal VPĮ 47 straipsnio 2 dalies nuostatas, nustatytus finansinio ir ekonominio pajėgumo reikalavimus pagal VPĮ 47 straipsnio 3 dalies nuostatas ar techninio ir profesinio pajėgumo reikalavimus pagal VPĮ 47 straipsnio 6 dalies nuostatas, neatsižvelgiant į ryšio su tais ūkio subjektais teisinį pobūdį.
   9. Jei Tiekėjas remiasi kitų ūkio subjektų pajėgumais, atsižvelgdamas į Pirkimo dokumentuose nustatytus ekonominio ir finansinio pajėgumo reikalavimus, Tiekėjas ir ūkio subjektai, kurių pajėgumais remiamasi, turi prisiimti solidarią atsakomybę už Sutarties įvykdymą.
   10. Nustatytus kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju - reikalavimą turėti specialų leidimą, arba būti tam tikrų organizacijų nariu, tiekėjas remtis kitų ūkio subjektų pajėgumais gali tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų.
   11. Pirkėjas, vadovaudamasis VPĮ nuostatomis, patikrina, ar ūkio subjektai, kurių pajėgumu ketina remtis Tiekėjas, tenkina jiems keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną pagal [VPĮ](http://www.infolex.lt/ta/40606) [46](javascript:OL('40606','46')" \o "Paraiškų ir pasiūlymų pateikimo ribotam konkursui terminai (str. 46)) straipsnį Pirkėjo nustatytą pašalinimo pagrindą, Pirkėjas turi pareikalauti per jo nustatytą terminą pakeisti jį reikalavimus atitinkančiu ūkio subjektu.
2. **REIKALAVIMAI PARAIŠKŲ / PASIŪLYMŲ RENGIMUI IR PATEIKIMUI**
   1. Paraiškos forma, Pasiūlymo forma ir EBVPD turi būti pasirašyti tiekėjo vadovo ar jo įgalioto asmens (likusių teikiamų dokumentų tiekėjas neprivalo pasirašyti, tačiau pasirašydamas Paraiškos formą ir Pasiūlymo formą jis patvirtina visų pridedamų dokumentų tikrumą). Perkantysis subjektas nereikalauja paraiškų/pasiūlymų pasirašyt kvalifikuoti elektroniniu parašu, nebent SPS numatyta kitaip. Kitų institucijų išduoti (parengti) dokumentai turi būti pasirašyti šių institucijų vadovų ar jų įgaliotų asmenų. Gali būti pateikiami:
      1. tiesiogiai elektroninėmis priemonėmis suformuoti dokumentai (tokiu atveju, jeigu pagal Pirkimo dokumentų sąlygas šie dokumentai turi būti pasirašomi, jie pateikiami pasirašyti kvalifikuotu elektroniniu parašu, atitinkančiu Viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus);
      2. skaitmeninės dokumentų kopijos (tokiu atveju, jeigu pagal Pirkimo dokumentų sąlygas šie dokumentai turi būti pasirašomi, jie gali būti pasirašomi fiziniu arba kvalifikuotu elektroniniu parašu, atitinkančiu Viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus).
      3. Jeigu dokumentas pasirašomas kvalifikuotu elektroniniu parašu, šiuose dokumentuose nurodomas tiekėją atstovaujantis asmuo turi sutapti su elektroniniu parašu šį dokumentą pasirašančiu asmeniu.
   2. Paraišką/pasiūlymą sudaro tiekėjo pateiktų atitinkamų duomenų ir dokumentų visuma.
   3. Dokumentai turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *doc, odt* ir kt.). Perkantysis subjektas turi teisę reikalauti pateikti dokumentų originalus.
   4. Paraiška/pasiūlymas turi būti rengiami lietuvių kalba, išskyrus pasiūlymo galiojimo ir sutarties įvykdymo užtikrinimo dokumentus, kuriuos suteikė ne Lietuvos Respublikos ūkio subjektas. Paraiška / pasiūlymas ir kiti dokumentai gali būti rengiami ir kita kalba, nurodyta SPS.
   5. Jei atitinkami dokumentai yra išduoti kita kalba, nei nurodyta SPS, turi būti pateiktas patvirtintas vertimas. Vertimo patvirtinimas laikomas tinkamu, jei išverstas dokumentas yra patvirtintas vertėjo parašu ir vertimų biuro antspaudu arba, jei Specialiosiose sąlygose nenustatyta kitaip, tiekėjo ar jo įgalioto asmens parašu ir antspaudu (jei turi). Perkantysis subjektas pasilieka teisę reikalauti pateikti vertėjo parašu ir vertimų biuro antspaudu patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notaro.
   6. Tiekėjas gali pateikti tik vieną Paraišką, Pirminį ir Galutinį pasiūlymą (jeigu SPS nurodyta, kad pirkimo objektas skaidomas į dalis, jis gali teikti tik po vieną Paraišką, Pirminį ir Galutinį pasiūlymą atskiroms pirkimo objekto dalims, nepriklausomai nuo to, ar jis Pirkime dalyvauja individualiai, ar kaip tiekėjų grupės narys).
   7. Tiekėjui nėra leidžiama pateikti alternatyvių pasiūlymų, jeigu SPS nenustatyta kitaip. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) atmetami (išskyrus atvejus, kai pagal SPS reikalavimus alternatyvius pasiūlymus pateikti galima).
   8. Pasiūlymo kainą Tiekėjas nurodo užpildydamas Pasiūlymo formą.
   9. Pasiūlyme kaina ar sąnaudos nurodomos eurais, išreiškiant ir apskaičiuojant taip, kaip nurodyta SPS. Apskaičiuojant kainą ar sąnaudas, turi būti atsižvelgta į visą techninėje specifikacijoje nurodytą Pirkimo objekto apimtį, kainos ar sąnaudų sudėtines dalis, į techninės specifikacijos reikalavimus ir pan. Į kainą ar sąnaudas turi būti įskaityti visi mokesčiai (įskaitant, bet neapsiribojant bet kokiais muito mokesčiais ir rinkliavomis) ir visos tiekėjo išlaidos (įskaitant, bet neapsiribojant – transportavimas, pakavimas, tiekėjo atstovų komandiruotės išlaidos ir t.t.) pagal techninės specifikacijos reikalavimus.
   10. Visos kainos ar sąnaudos (ir jų sudėtinės dalys) pasiūlymuose turi būti nurodomos dviejų skaičių po kablelio tikslumu,nebent SPS nenustatyta kitaip.

# **PASIŪLYMŲ GALIOJIMAS IR UŽTIKRINIMAS**

* 1. Paraiška, Pirminis pasiūlymas ir Galutinis pasiūlymas galioja jame tiekėjo nurodytą laiką. Paraiška, Pirminis pasiūlymas ir Galutinis pasiūlymas turi galioti ne trumpiau nei 90 (devyniasdešimt) kalendorinių dienų nuo Paraiškos / Pirminio pasiūlymo / Galutinio pasiūlymo pateikimo termino pabaigos*.* Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta Pirkimo dokumentuose.
  2. Jei tai numatyta SPS, Tiekėjas kartu su Pasiūlymu (kai vykdomas atviras konkursas) ar Pirminiu pasiūlymu (jei vykdomos skelbiamos derybos / neskelbiamos derybos) privalo pateikti Pasiūlymo galiojimo užtikrinimą, išduotą Perkančiajam subjektui.
  3. Reikalaujamo Užtikrinimo dydis nustatytas SPS.
  4. Pasiūlymo galiojimas turi būti užtikrintas tik vienu iš šių būdų:
     1. Perkančiajam subjektui išduota pirmo pareikalavimo neatšaukiama besąlygine garantija, atitinkančia šio skyriaus 7.6 ir 7.7 punktuose nustatytus reikalavimus;
     2. Perkančiajam subjektui išduotu draudimo bendrovės laidavimo draudimo raštu. Kartu su pasiūlymo laidavimo draudimo raštu tiekėjas turi pateikti ir pasirašyto draudimo liudijimo (poliso) kopiją bei apmokėjimą patvirtinančio dokumento kopiją, įrodančią, kad draudimo įmoka už šį išduotą pasiūlymo laidavimo draudimo raštą yra sumokėta.
  5. Perkantysis subjektas pasinaudos Pasiūlymo galiojimo užtikrinimu, jeigu:
     1. tiekėjas atšaukia arba pakeičia savo pasiūlymą pasiūlymo galiojimo laikotarpiu;
     2. laimėjęs Pirkimą tiekėjas:
        1. vengia arba atsisako pasirašyti sutartį per Perkančiojo subjekto nurodytą terminą;
        2. vengia arba atsisako pateikti Pirkimo sutarties įvykdymo užtikrinimą ar kitą su Pirkimo sutarties įsigaliojimu siejamą dokumentą per Pirkimo sutartyje nustatytą terminą.
  6. Tiekėjo Pasiūlymo galiojimo užtikrinimas turi būti pateiktas lietuvių arba anglų kalbomis.
  7. Banko/draudimo bendrovėms išduotoms garantijoms / laidavimo raštams turi būti taikomos Tarptautinių prekybos rūmų patvirtintos taisyklės – „The ICC Uniform rules for demand guarantees“ (Leidinio Nr. 758).
  8. Prieš pateikdamas Pasiūlymo galiojimo tiekėjas CVP IS susirašinėjimo priemonėmis gali prašyti Perkančiojo subjekto patvirtinti, kad jis sutinka priimti jo siūlomą pasiūlymo galiojimo užtikrinimą. Tokiu atveju Perkantysis subjektas CVP IS susirašinėjimo priemonėmis privalo atsakyti tiekėjui ne vėliau kaip per 3 (tris) darbo dienas nuo prašymo gavimo dienos. Šis patvirtinimas neatima teisės iš Perkančiojo subjekto atmesti Užtikrinimą, gavus informaciją, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų Perkančiajam subjektui arba kitiems ūkio subjektams, ar netinkamai juos vykdė.
  9. Užtikrinimas turi galioti ne trumpiau kaip 180 (šimtą aštuoniasdešimt) dienų nuo Pasiūlymų (jei vykdomas atviras konkursas) / Pirminių pasiūlymų pateikimo termino pabaigos.
  10. Perkantysis subjektas praranda teisę pasinaudoti Pasiūlymo galiojimo užtikrinimu, kai:
      1. pasibaigia Pasiūlymo galiojimo užtikrinimo galiojimo laikas;
      2. įsigalioja sutartis ir pateikiamas Pirkimo sutarties sąlygas atitinkantis sutarties įvykdymo užtikrinimas;
      3. buvo nutrauktos Pirkimo procedūros;
      4. atmetami visi pasiūlymai.
  11. Elektronine forma pateikiamas Pasiūlymo galiojimo užtikrinimo dokumentas negrąžinamas.
  12. Pasiūlymo galiojimo užtikrinimą patvirtinantis dokumentas turi būti pateiktas kartu su kitais pasiūlymo dokumentais CVP IS priemonėmis. Pasiūlymo galiojimo užtikrinimą patvirtinantis dokumentas (banko garantija ar laidavimo draudimo raštas) turi būti atskirai pasirašytas išdavusios organizacijos kvalifikuotu elektroniniu parašu.
  13. Pirkimo procedūros metu Perkantysis subjektas gali prašyti, kad tiekėjas pratęstų pasiūlymų galiojimą (kartu ir Pasiūlymo galiojimo užtikrinimą) iki konkrečiai nurodyto termino. Tiekėjas gali atmesti tokį prašymą neprarasdamas teisės į savo Užtikrinimą. Tiekėjas, kuris sutinka pratęsti savo pasiūlymo galiojimo terminą, turi:
      1. per Perkančiojo subjekto nustatytą laiką apie tai raštu pranešti Perkančiajam subjektui;
      2. per Perkančiojo subjekto nustatytą laiką raštu pateikti dokumentą, kuris patvirtintų, kad Pasiūlymo galiojimo užtikrinimo terminas yra pratęsiamas arba pateikti naują Pasiūlymo galiojimo užtikrinimą.
  14. Jeigu tiekėjas neatsako į Perkančiojo subjekto prašymą pratęsti pasiūlymo galiojimo terminą, jo nepratęsia arba nepateikia naujo Pasiūlymo galiojimo užtikrinimo, laikoma, kad jis atmetė šį prašymą. Tiekėjo, kuris atmetė Perkančiojo subjekto prašymą, pasiūlymas toliau nenagrinėjamas ir nevertinamas.
  15. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atšaukti bei pakeisti neprarasdamas teisės į savo Pasiūlymo galiojimo užtikrinimą. Norėdamas atšaukti ar pakeisti pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo negalima.

# **PASIŪLYMŲ ŠIFRAVIMAS**

* 1. Tiekėjo teikiamas Galutinis pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą turi:
     1. **iki Pasiūlymų (jei vykdomas atviras konkursas) / Galutinių pasiūlymų pateikimo termino pabaigos (jei vykdomos skelbiamos/neskelbiamos derybos)** naudodamasis CVP IS priemonėmis pateikti užšifruotą Pasiūlymą / Galutinį pasiūlymą (užšifruojamas visas Galutinis pasiūlymas arba Galutinio pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti Galutinį pasiūlymą galima rasti [**ČIA**](https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Uzsifravimo_instrukcija.pdf)**[[1]](#footnote-1)**.
     2. **iki vokų atplėšimo procedūros pradžios CVP IS susirašinėjimo priemonėmis** pateikti slaptažodį, su kuriuo Perkantysis subjektas gali iššifruoti pateiktą Galutinį pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: Perkančiojo subjekto oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Pirkėju oficialiu jo telefonu ir (arba) kitais būdais).
  2. Iki vokų su Galutiniais pasiūlymais atplėšimo procedūros pradžios tiekėjui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Perkantysis subjektas negalėjo iššifruoti Galutinio pasiūlymo, tiekėjo pasiūlymas atmetamas.



**9..PARAIŠKŲ/PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ PARAIŠKOMIS/PASIŪLYMAIS**

* 1. Tiekėjas Paraiškoje/Pasiūlyme turi nurodyti, kokia Paraiškoje/Pasiūlyme pateikta informacija yra konfidenciali, jei tokia yra. Tiekėjo Paraiška/Pasiūlymas turi būti teikiamas aiškiai atitinkamoje formoje nurodant, kurios Paraiškos/Pasiūlymo dalys yra konfidencialios, kadangi laimėjusio tiekėjo Paraiška, pasiūlymas ir sutartis bei jos pakeitimai teisės aktų nustatyta tvarka viešinami CVP IS*.*
  2. Konfidencialia informacija, kurią tiekėjas nurodo Paraiškos/Pasiūlymo formoje, gali būti, įskaitant, bet neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos, nurodytos PĮ 32 straipsnyje.
  3. Supažindinimas su kitų tiekėjų Paraiškomis/ Pasiūlymais vykdomas PĮ nustatyta tvarka.

# **PARAIŠKŲ NAGRINĖJIMAS, VERTINIMAS, PALYGINIMAS IR ATMETIMO PRIEŽASTYS (*TAIKOMA SKELBIAMŲ/NESKELBIAMŲ DERYBŲ ATVEJAIS*)**

* 1. Tiekėjai nedalyvauja susipažinimo su Paraiškomis, Paraiškų nagrinėjimo, vertinimo ir palyginimo procedūrose. Jei Pirkimo objektas skaidomas į dalis – kiekvienos Pirkimo objekto dalies Paraiškos nagrinėjamos, vertinamos ir palyginamos atskirai.
  2. Atlikusi pradinį susipažinimą su Paraiškomis, Perkantysis subjektas įvertina EBVPD pateiktą informaciją (ir kitus SPS nurodytus dokumentus), priima sprendimą dėl kiekvieno tiekėjo atitikties reikalavimams ir kiekvienam iš jų ne vėliau kaip per 3 (tris) darbo dienas raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse Pirkimo procedūrose turi tik tie tiekėjai, kurie atitinka Perkančiojo subjekto keliamus reikalavimus tiekėjų kvalifikacijai[[2]](#footnote-2).
  3. Pranešusi šio skyriaus 10.2 punkte nurodytą sprendimą, Perkantysis subjektas vertina, ar tiekėjo Paraiška atitinka Paraiškos parengimo ir pateikimo reikalavimus ir nustato tiekėjus, kurie kviečiami pateikti Pirminius pasiūlymus (kvietimas pateikti Pirminius pasiūlymus siunčiamas CVP IS susirašinėjimo priemonėmis). Apie šio įvertinimo rezultatus (įskaitant informaciją, ar tiekėjas kviečiamas/nekviečiamas teikti Pirminį pasiūlymą) Perkantysis subjektas vertinamus tiekėjus informuoja ne vėliau kaip per 3 (tris) darbo dienas nuo sprendimo priėmimo.
  4. Nagrinėjant tiekėjo pateiktą Paraišką ir nustačius, kad tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo dokumentų reikalavimams ar šių dokumentų ar duomenų trūksta, laikomasi Bendrųjų sąlygų 13.6.1-13.6.3 punktuose nurodytų procedūrų.
  5. Tiekėjo Paraiška atmetama, kai:
     1. tiekėjas neatitinka Pirkimo dokumentuose nustatytų reikalavimų tiekėjų kvalifikacijai;
     2. tiekėjas Perkančiojo subjekto prašymu nepatikslino, nepapildė, nepaaiškino Paraiškos;
     3. Paraiška neatitinka Pirkimo dokumentuose nustatytų parengimo ir pateikimo reikalavimų;
     4. Paraiška gauta pavėluotai;
     5. kitais PĮ, VPĮ ir Pirkimo dokumentuose nurodytais atvejais.
  6. Tiekėjus, kurių Paraiškos atitinka Pirkimo dokumentų reikalavimus, Perkantysis subjektas kviečia pateikti pirminį pasiūlymą.

# **PIRMINIŲ PASIŪLYMŲ NAGRINĖJIMAS (*TAIKOMA SKELBIAMŲ/NESKELBIAMŲ DERYBŲ ATVEJAIS*)**

* 1. Tiekėjai negali dalyvauti susipažinimo su Pirminiais pasiūlymais, Pirminių pasiūlymų nagrinėjimo, vertinimo ir palyginimo procedūrose. Jei Pirkimo objektas skaidomas į dalis – kiekvienos Pirkimo objekto dalies Pirminiai pasiūlymai nagrinėjami ir vertinami atskirai.
  2. Perkantysis subjektas įvertina tiekėjų pateiktus Pirminius pasiūlymus ir pranešdama šio įvertinimo rezultatus kviečia tiekėjus, kurių Pirminiai pasiūlymai atitiko Minimalius reikalavimus, į derybas. Perkantysis subjektas gali apriboti kviečiamų į derybas tiekėjų skaičių (apie tokį ribojimą nurodoma SPS).
  3. Nagrinėjant tiekėjo pateiktą Pirminį pasiūlymą ir nustačius, kad tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo dokumentų reikalavimams ar šių dokumentų ar duomenų trūksta, laikomasi Bendrųjų pirkimo sąlygų 13.6 punkte nurodytų procedūrų.

# **DERYBOS SU TIEKĖJAIS (*TAIKOMA SKELBIAMŲ/NESKELBIAMŲ DERYBŲ ATVEJAIS*)**

* 1. Kvietime į derybas Perkantysis subjektas nurodo derybų vietą ir laiką. Derybos gali būti vykdomos kviečiant atvykti į derybas, taip pat raštu, telefonu, telekonferencijos būdu.
  2. Derybų metu Perkantysis subjektas laikosi šių sąlygų:
     1. derasi su kiekvienu tiekėju atskirai;
     2. visiems tiekėjams taikys vienodus reikalavimus, suteiks vienodas galimybes ir pateiks vienodą informaciją; teikdama informaciją Perkantysis subjektas nediskriminuos tiekėjų;
     3. visus tiekėjus raštu informuoja apie techninių specifikacijų ar kitų Pirkimo dokumentų pakeitimus (Minimalūs reikalavimai nebus keičiami). Perkantysis subjektas, atsižvelgdamas į Pirkimo dokumentų pakeitimus, nustatys tiekėjams pakankamą pateiktų Pasiūlymų pakeitimo terminą;
     4. jeigu SPS nurodyta, kad derybos vedamos žodžiu, derybų metų surašomas derybų protokolas, kurį pasirašo Perkančiojo subjekto Komisijos pirmininkas ir dalyvio, su kuriuo derėtasi, įgaliotasis atstovas arba derybų turinys įforminamas garso įrašuose (derybų turinio įforminimo priemonės nurodomos kvietime į derybas);
     5. Perkantysis subjektas turi teisę organizuoti tiek derybų susitikimų, kiek būtina, vadovaujantis PĮ ir Perkančiojo subjekto pranešimuose nustatyta tvarka;
     6. derybų eigoje Perkantysis subjektas turi teisę koreguoti Pirkimo dokumentų nuostatas, dėl kurių numatyta galimybė derėtis SPS. Pirkėjas gali atlikti keitimus savo nuožiūra arba vadovaudamasis tiekėjų siūlymais;
     7. Perkančiajam subjektui nusprendus baigti derybas, visiems tiekėjams kartu su kvietimu pateikti Galutinį pasiūlymą bus pateikti galutiniai Pirkimo dokumentai, kurie buvo keičiami derybų metu ir Perkantysis subjektas nustatys terminą, iki kada tiekėjų bus prašoma pateikti Galutinius pasiūlymus.
  3. Jei SPS pažymėta, kad derybos vyks viena po kitos einančiomis pakopomis, Perkantysis subjektas vadovaujantis Specialiosiose sąlygose nustatytais kriterijais ir mažins pasiūlymų, dėl kurių deramasi, skaičių. Perkantysis subjektas tiekėjams, kurių nekviečiami į kitą pakopą, per 3 (tris) darbo dienas nuo atitinkamo sprendimo priėmimo raštu pranešama, kokie pasiūlymai pasirinkti, nurodomos jų pasirinkimo priežastys.
  4. Perkantysis subjektas gali tiekėjo Pirminį pasiūlymą vertinti kaip Galutinį, kai jis neatvyksta į derybas ir (arba) nepateikia Galutinio pasiūlymo.

# **PASIŪLYMŲ (*VYKDANT ATVIRĄ KONKURSĄ*) / GALUTINIŲ PASIŪLYMŲ (*VYKDANT SEKLBIAMAS/NESKELBIAMAS DERYBAS*) NAGRINĖJIMAS, VERTINIMAS IR ATMETIMO PRIEŽASTYS**

* 1. Tiekėjai negali dalyvauti susipažinimo su Pasiūlymais / Galutiniais pasiūlymais, Galutinių pasiūlymų nagrinėjimo, vertinimo ir palyginimo procedūrose. Jei Pirkimo objektas skaidomas į dalis – kiekvienos Pirkimo objekto dalies Pasiūlymai / Galutiniai pasiūlymai nagrinėjami, vertinami ir palyginami atskirai.
  2. Įvertinus pateiktų Pasiūlymų / Galutinių pasiūlymų atitiktį Pirkimo dokumentuose nustatytiems reikalavimams, Perkantysis subjektas raštu per nustatytą protingą terminą reikalauja, kad tiekėjai pagrįstų Pasiūlyme / Galutiniame pasiūlyme nurodyto Pirkimo objekto ar jo sudedamųjų dalių kainą arba sąnaudas, jeigu jos atrodo neįprastai mažos (tiekėjo, kuris iki Perkančiojo subjekto nustatyto termino neatsiunčia pagrindimo, pasiūlymas atmetamas). Pasiūlyme nurodyta Pirkimo objekto kaina arba sąnaudos laikomi neįprastai mažais PĮ 66 straipsnyje nustatytais atvejais.
  3. Po neįprastai mažos pasiūlytos kainos ar sąnaudų vertinimo procedūros ekonominio naudingumo mažėjimo (jeigu pasiūlymai vertinami naudojant kainos vertinimo kriterijų – kainos didėjimo) tvarka yra nustatoma pasiūlymų eilė (išskyrus atvejus, kai pasiūlymą pateikia tik vienas tiekėjas). Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas tiekėjas, kurio Pasiūlymas / Galutinis pasiūlymas pateiktas anksčiausiai.
  4. Sudarius pasiūlymų eilę, Perkantysis subjektas raštu iš galimo laimėtojo prašo per jo nustatytą protingą terminą pateikti dokumentus, kurie patvirtina, kad tiekėjas atitinka reikalavimus tiekėjų kvalifikacijai[[3]](#footnote-3). Tuo atveju, jei galimas laimėtojas iki Perkančiojo subjekto nustatyto termino CVP IS susirašinėjimo priemonėmis nepateikia reikalaujamų dokumentų arba jo pateikti dokumentai neįrodo atitikties keltiems reikalavimams, Perkantysis subjektas šio tiekėjo pasiūlymą atmeta ir prašo atitinkamus dokumentus pateikti kitą tiekėją, kurio pasiūlymas pagal patikslintą pasiūlymų eilę gali būti nustatytas laimėjusiu.

13.5. Pasiūlymuose / Galutiniuose pasiūlymuose nurodytos kainos ar sąnaudos vertinamos eurais, taip pat pagal sutartį atsiskaitoma eurais. Jeigu Pasiūlymuose / Galutiniuose pasiūlymuose kainos ar sąnaudos nurodytos užsienio valiuta, jos perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

* 1. Nagrinėjant tiekėjo pateiktą Paraišką/Pasiūlymą ir nustačius, kad tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo dokumentų reikalavimams ar šių dokumentų ar duomenų trūksta, Perkantysis subjektas  nepažeisdamas lygiateisiškumo ir skaidrumo principų prašo tiekėją šiuos dokumentus ar duomenis patikslinti, papildyti arba paaiškinti per jo nustatytą protingą terminą. Paraiškos/Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis[[4]](#footnote-4).
  2. Perkantysis subjektas gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis Pirkimo dokumentų reikalavimais, turi būti atmetamas.
  3. Perkantysis subjektas ekonomiškai naudingiausią pasiūlymą nustato laimėjusiu, jeigu jis tenkina PĮ 58 straipsnyje nustatytas sąlygas.
  4. Tiekėjo, su kuriuo negali būti sudaroma sutartis pagal Bendrųjų sąlygų 15.6 punkto nuostatas, t. y. nustatoma, kad sutartis kelia grėsmę nacionalinio saugumo interesams, pasiūlymas atmetamas.

# **INFORMAVIMAS APIE PIRKIMO PROCEDŪRŲ REZULTATUS**

* 1. Perkantysis subjektas suinteresuotiems kandidatams ir suinteresuotiems dalyviams, ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio sudaroma sutartis ir pateikia PĮ 68 straipsnyje nustatytą informaciją.
  2. Suinteresuoti dalyviai nuo Perkančiojo subjekto pranešimo apie sprendimą nustatyti laimėjusį pasiūlymą pateikimo dalyviams dienos iki sutarties sudarymo atidėjimo termino pabaigos gali prašyti Perkančiojo subjekto supažindinti juos su laimėjusio tiekėjo pasiūlymu.
  3. Perkantysis subjektas, nurodytu laikotarpiu gavęs suinteresuoto dalyvio prašymą, leidžia jam susipažinti su laimėjusio tiekėjo pasiūlymu, išskyrus informaciją, kurią tiekėjas pagrįstai nurodė kaip konfidencialią.
  4. Tokiu atveju PĮ 108 straipsnio 1 dalyje nustatytas terminas ir sutarties sudarymo atidėjimo terminas pratęsiamas papildomam terminui, jį skaičiuojant nuo suinteresuoto dalyvio prašymo supažindinti su laimėjusio tiekėjo pasiūlymu pateikimo Perkančiajam subjektui dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio tiekėjo pasiūlymas pateikiamas tą pačią dieną, kai buvo paprašyta, PĮ 108 straipsnio 1 dalyje nustatytas terminas ir sutarties sudarymo atidėjimo terminas pratęsiamas vienai darbo dienai.

# **SUTARTIES SUDARYMAS**

* 1. Sutartis sudaroma nedelsiant, bet ne anksčiau negu pasibaigė 10 (dešimt) kalendorinių dienų, o supaprastintų pirkimų atveju – 5 (penkių) darbo dienų sutarties sudarymo atidėjimo terminas (kokį pirkimą Perkantysis subjektas atlieka, nustatyta SPS). Atidėjimo terminas gali būti netaikomas (apie tokį sprendimą Perkantysis subjektas informuoja raštu), kai yra bent vienas iš šių atvejų:
     1. vienintelis suinteresuotas dalyvis yra tas, su kuriuo sudaroma sutartis;
     2. sutartis sudaroma žodžiu.
  2. Tiekėjas, kurio pasiūlymas nustatytas laimėjusiu, sudaryti sutarties kviečiamas raštu (išskyrus atvejus, kai SPS nurodyta, kad sutartis sudaroma žodžiu) ir jam nurodomas laikas, iki kada jis turi sudaryti sutartį.
  3. Laikoma, kad tiekėjas atsisakė sudaryti sutartį, jei:
     1. tiekėjas raštu atsisako ją sudaryti arba nepateikia sutarties įvykdymo užtikrinimą patvirtinančio dokumento ir (arba) kitų dokumentų, kuriuos reikia pateikti iki sutarties įsigaliojimo (jeigu tokių dokumentų reikalaujama); arba
     2. iki Perkančiojo subjekto nurodyto laiko nepasirašo sutarties; arba
     3. atsisako sudaryti sutartį PĮ ir Pirkimo dokumentuose nustatytomis sąlygomis.
  4. Jeigu laimėjęs tiekėjas atsisako sudaryti sutartį, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį. Prieš siūlant sudaryti sutartį, Perkantysis subjektas įsitikina, ar jo pasiūlymas tenkina Bendrųjų sąlygų 13.7 punkto sąlygas.
  5. Sudarant sutartį, joje nekeičiama laimėjusio tiekėjo pasiūlymo kaina, sąnaudos ar kitos sąlygos. Jeigu pasiūlyme kaina ar sąnaudos nurodytos kita valiuta nei eurais, sutartyje kaina ar sąnaudos nurodomos perskaičiuotos eurais pagal Bendrųjų sąlygų 13.5 punkto sąlygą. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Perkantysis subjektas pats turi sumokėti PVM į valstybės biudžetą už įsigytą Pirkimo objektą, į pasiūlymo kainą ar sąnaudas įskaitytas šis mokestis sudarant sutartį išskaičiuojamas.
  6. Vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, prieš sudarant sutartį, Perkantysis subjektas gali atlikti procedūrą, patvirtinančią, kad (i) numatoma sudaryti sutartis atitinka nacionalinio saugumo interesus ir tokia sutartis gali būti sudaroma ir vykdoma (ii) arba, jei ketinama sudaryti sutartis neatitinka nacionalinio saugumo interesų, ji negali būti sudaryta tol, kol nebus pašalintos nacionalinio saugumo interesams grėsmę keliančios priežastys, jeigu tokios priežastys gali būti pašalintos. Sprendimas, patvirtinantis sutarties atitiktį nacionalinio saugumo interesams, priimamas šiais atvejais:
     1. kai sutarties vertė viršija 10 (dešimt) procentų praėjusių finansinių metų metinių Perkančiojo subjekto pajamų;
     2. dėl sutarties nutraukimo Perkantysis subjektas galėtų patirti papildomų išlaidų ar nuostolių, kurių vertė viršytų 2,5 procento praėjusių finansinių metų metinių Perkančiojo subjekto pajamų;
     3. sutarties pagrindu kitai sutarties šaliai ar tretiesiems asmenims yra suteikiama teisė aptarnauti, gauti prieigą ar kitaip susipažinti su Perkančiojo subjekto saugos planuose numatytomis esminėmis informacinėmis technologijomis, jų sistemomis ar infrastruktūra, duomenų bazėmis ar jose esamais duomenimis;
     4. kai gaunama Nacionaliniam saugumui užtikrinti svarbių objektų apsaugos koordinavimo komisijos išvada, kad sutartis neatitinka nacionalinio saugumo interesų, ar kitais atvejais, kai Perkantysis subjektas turi duomenų, kad sutartis gali kelti grėsmę nacionalinio saugumo interesams.
  7. Priėmus sprendimą, jog ketinama sudaryti sutartis neatitinka nacionalinio saugumo interesų, Perkantysis subjektas kreipiasi į tiekėją, esantį antroje vietoje pasiūlymų eilėje ir jam siūlo sudaryti sutartį Pirkimo dokumentuose nustatyta tvarka.
  8. Perkantysis subjektas gali nuspręsti nesudaryti Pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka PĮ 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

# **PRETENZIJŲ, IEŠKINIŲ TEIKIMAS IR NAGRINĖJIMAS**

* 1. Tiekėjas Pirkimo procedūrų metu turi teisę ginčyti Perkančiojo subjekto veiksmus ir (arba) sprendimus pateikiant pretenziją. Pretenzija teikiama laikantis šių reikalavimų:
     1. pretenzija turi būti pateikta tarptautinio pirkimo atveju per 10 (dešimt) kalendorinių dienų, o supaprastinto pirkimo atveju – per 5 (penkias) darbo dienas (kokį pirkimą Perkantysis subjektas atlieka, nustatyta SPS) nuo paskelbimo apie Perkančiojo subjekto priimtą sprendimą dienos arba Perkančiojo subjekto pranešimo raštu apie jo priimtą sprendimą išsiuntimo tiekėjams dienos;
     2. pretenzija teikiama elektroninėmis priemonėmis (pvz.: CVP IS, el. paštu).
     3. pretenzija išnagrinėjama ir atsakymas tiekėjui išsiunčiamas per 6 (šešias) darbo dienas nuo pretenzijos gavimo dienos (jei pretenzija gaunama po darbo valandų, pretenzijai atsakyti terminas skaičiuojamas nuo kitos darbo dienos). Pranešimas apie priimtą motyvuotą sprendimą išsiunčiamas tiekėjui, suinteresuotiems kandidatams ir suinteresuotiems dalyviams.
     4. Perkantysis subjektas neprivalo nagrinėti tiekėjo pretenzijos, kuri pateikta praleidus šio skyriaus 16.1.1 punkte nustatytus terminus, pateikta pakartotinai dėl to paties Perkančiojo subjekto priimto sprendimo arba atlikto veiksmo ir (arba) pateikta po sutarties sudarymo dienos.
  2. Perkantysis subjektas, gavęs pretenziją, sudaro sutartį ne anksčiau kaip po 10 dienų (tarptautinio pirkimo atveju) ir ne anksčiau kaip po 5 darbo dienų (supaprastinto pirkimo atveju), nuo rašytinio pranešimo apie jo priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.
  3. Tiekėjas, nesutikęs su Perkančiojo subjekto sprendimu arba jei Perkantysis subjektas per nustatytą terminą neišnagrinėjo jo pretenzijos, gali pateikti prašymą ar pareikšti ieškinį teismui PĮ nustatyta tvarka.

1. <https://vpt.lrv.lt/uploads/vpt/documents/files/uzssisfravimo%20instrukcija(1).pdf> [↑](#footnote-ref-1)
2. Reikalavimai tiekėjų kvalifikacijai – pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų. [↑](#footnote-ref-2)
3. Reikalavimai tiekėjų kvalifikacijai – Pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų. [↑](#footnote-ref-3)
4. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr). [↑](#footnote-ref-4)