**SPECIALIOSIOS PIRKIMO SĄLYGOS**

# **TECHNINĖS IR PROGRAMINĖS ĮRANGOS, SKIRTOS DUOMENŲ MAINŲ INTEGRACINĖS PLATFORMOS, VYSTYMUI IR KIBERNETINIO SAUGUMO UŽTIKRINIMUI PIRKIMAS**

# **BENDROSIOS NUOSTATOS**

|  |  |  |
| --- | --- | --- |
| 1.1. | **Pirkimo būdas** | atviras konkursas (tarptautinis pirkimas). EBVPD teikiamas kartu su pasiūlymu. |
| 1.2. | **Pirkimo objektas** | Techninė ir programinė įranga, skirta duomenų mainų integracinės platformos vystymui ir kibernetinio saugumo užtikrinimui (toliau – prekės) |
| 1.3. | **Pasiūlymų vertinimo kriterijus:** | kaina (EUR be PVM) |
| 1.4. | **Įstatymas, kuriuo vadovaujantis vykdomas Pirkimas:** | Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – PĮ). |
| 1.5. | **Priemonės, kuriomis vykdomas Pirkimas:** | Centrinės viešųjų pirkimų informacinės sistemos (toliau - CVP IS) priemonėmis.  Bet kokia informacija, Pirkimo sąlygų paaiškinimai, pranešimai ar kitas Pirkėjo ir Tiekėjų susirašinėjimas vykdomas tik šiomis priemonėmis. |
| 1.6. | **Ar galimi alternatyvūs pasiūlymai:** | Ne |
| 1.7. | **Ar Pirkėjas pasinaudos PĮ 69 str. 4 d. numatyta galimybe pirmiausia vertinti Tiekėjo pateiktą pasiūlymą, o vėliau tikrinti jo kvalifikaciją:** | Ne |
| 1.8. | **Ar taikoma pagreitinta procedūra:** | Ne |
| 1.9. | **Ar ketinama rengti susitikimą su Tiekėjais dėl pirkimo dokumentų paaiškinimų:** | Ne |
| 1.10. | **Ar nustatoma galimybė Tiekėjams apžiūrėti prekių tiekimo / paslaugų teikimo / darbų atlikimo vietą:** | Ne |
| 1.11. | **Ar reikalaujama pasiūlymo galiojimo užtikrinimo:** | Ne |
| 1.12. | **pasiūlymas ir kiti dokumentai teikiami:** | Pasiūlymai turi būti rengiami lietuvių kalba, kiti dokumentai (pažymos, diplomai, sertifikatai, pagrindžiantys Tiekėjų pašalinimo pagrindų nebuvimą ir kt.) lietuvių arba anglų kalba, jeigu šie dokumentai yra išduoti kita kalba nei lietuvių ar anglų, tokiu atveju prie šių dokumentų turi būti pridedamas viso pateikiamo dokumento teisingas vertimas į lietuvių ar anglų kalbą, patvirtintas vertimą atlikusio asmens parašu. |
| 1.13. | **Ar reikalaujama kad Tiekėjo dokumentai būtų pateikti pasirašyti kvalifikuotu elektroniniu parašu:** | Ne |
| 1.14. | **Ar buvo skelbtas išankstinis informacinis skelbimas apie pirkimą / reguliarus orientacinis skelbimas / skelbimas apie kvalifikacijos vertinimo sistemą:** | Ne |
| 1.15. | **Ar numatoma skelbti savanorišką *ex ante* skaidrumo skelbimą:** | Ne |
| 1.16. | **Ar numatoma tiesioginio atsiskaitymo su subtiekėjais galimybė:** | Taip  Tiesioginio atsiskaitymo sąlygos numatytos SPS 11 priede. |
| 1.17. | **Tiesioginį ryšį su tiekėjais įgaliota (-as palaikyti):** | Pirkimų projektų vadovas Donaldas Stepuro, tel. +370 706 94548. stepuro.d@ans.lt |
| 1.18. | **Ar Komisijos posėdžiuose kviečiami dalyvauti stebėtojai:** | Ne. |

# **PIRKIMO OBJEKTAS**

|  |  |  |
| --- | --- | --- |
|  | **Pirkimo objektas:** | Techninė ir programinė įranga, skirta duomenų mainų integracinės platformos vystymui ir kibernetinio saugumo užtikrinimui |
|  | **Pirkimo objekto aprašymas pateikiamas Techninėje specifikacijoje:** | SPS 3 priedas.  Jeigu Techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas, Tiekėjas gali pateikti lygiavertį objektą (sprendinį) nurodytajam. Lygiavertiškumo įrodinėjimo pareiga tenka Tiekėjui. Jei siūlomas lygiavertis objektas ar standartas, Tiekėjas kartu su pasiūlymu turi pateikti lygiavertiškumą įrodančius dokumentus.  Tiekėjo pasiūlytas objektas turi atitikti visus Pirkimo sąlygose nurodytus reikalavimus. |
|  | **Ar pirkimas skaidomas į pirkimo objekto dalis:** | Taip   |  |  |  | | --- | --- | --- | | **Eil. Nr.** | **Pavadinimas** | **Maksimali pirkimo sutarties vertė, EUR be PVM\*** | | 1 pirkimo objekto dalis | Tarnybinės stotys | 70 000 | | 2 pirkimo objekto dalis | Duomenų saugykla | 100 000 | | 3 pirkimo objekto dalis | Virtualizavimo programinės įrangos prenumerata | 70 000 | | 4 pirkimo objekto dalis | Kibernetinio saugumo programinės įrangos prenumerata | 60 000 | | 5 pirkimo objekto dalis | Duomenų mainų integracinės platformos programinės įrangos prenumerata | 134 000 |   \* Pasiūlymo kaina negali viršyti nurodytos maksimalios sutarties vertės. **Pasiūlymas, kurio kaina viršys maksimalią sutarties vertę (pirkimui skiriamą sumą) bus atmestas.** |
|  | **Reikalaujama Pasiūlymo pateikimo apimtis:** | Tiekėjas Pasiūlymą gali pateikti vienai, kelioms ar visoms pirkimo objekto dalims |
| 2.5. | **Aplinkos apsaugos (žalieji) kriterijai:** | Šis pirkimas laikomas žaliuoju vadovaujantis aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo:  4.4.4.1, 4.4.4.3 punktais, t. y. prekei pagaminti ir (ar) tiekti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai bei sunaudojama mažiau gamtos išteklių. Žaliojo viešojo pirkimo reikalavimai nustatyti Techninės specifikacijos (SPS 3 priedas) 3.11, 6.2 p. **(1-2 pirkimo objekto dalys)**;  4.4.3 punktu, kadangi perkama nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos **(3-5 pirkimo objekto dalys)**. |
| 2.5. | **Pagrindimas kodėl prekės nėra perkamos naudojantis centrinės perkančiosios organizacijos (CPO) katalogu** | Prekės nėra perkamos naudojantis CPO katalogu, nes CPO kataloge nėra Pirkėjo poreikius atitinkančių prekių. |
| 2.7. | **Kita svarbi informacija** | Pirkėjas sudarys atskirą pirkimo sutartį kiekvienai pirkimo objekto daliai, nepaisant to, kad pagal Pirkimo sąlygas laimėtoju gali būti nustatomas tas pats Tiekėjas.  Pirkimo objektas apima VPĮ 92 straipsnio 13 dalyje numatytame sąraše nurodytų BVPŽ kodų prekes, todėl Pirkėjas laiko, kad prekės kelia grėsmę nacionaliniam saugumui, kai egzistuoja aplinkybės, nurodytos VPĮ 37 straipsnyje. Išskyrus VPĮ nurodytas išimtis.  Tiekėjas turi susipažinti su akcinės bendrovės ,,Oro navigacija“ Antikorupcine politika (8 priedas), Veiklos partnerių elgesio kodeksu (9 priedas) ir įsipareigoja nepažeisti jos nuostatų. |

1. **TIEKĖJŲ KVALIFIKACIJOS REIKALAVIMAI, TIEKĖJŲ PAŠALINIMO PAGRINDAI, REIKALAVIMAI KOKYBĖS SISTEMOS IR (ARBA) APLINKOS APSAUGOS VADYBOS SISTEMŲ STANDARTAMS, NACIONALINIO SAUGUMO REIKALAVIMAI**
   1. Tiekėjas privalo, neatitikti pašalinimo pagrindų ir, jeigu taikytina, atitikti reikalavimus Tiekėjų kvalifikacijai, kokybės sistemos ir (arba) aplinkos apsaugos vadybos sistemų standartams. Tiekėjų pašalinimo pagrindai ir jų nebuvimą patvirtinantys dokumentai, reikalavimai Tiekėjų kvalifikacijai ir kokybės sistemos ir (arba) aplinkos apsaugos vadybos sistemų standartams nustatyti SPS 4 priede.
   2. Tiekėjas kartu su pasiūlymu pateikia užpildytą ir pasirašytą pirkimo sąlygų priedą „Europos bendrasis viešųjų pirkimų dokumentas (EBVPD)“ pagal VPĮ 50 straipsnyje nustatytus reikalavimus. EBVPD pildomas jį įkėlus į Europos Komisijos interneto svetainę <https://ebvpd.eviesiejipirkimai.lt/espd-web/> ir užpildžius ir atsisiuntus pateikiamas su pasiūlymu.
   3. **Atskirą EBVPD pildo**: a) Tiekėjas; b) kiekvienas ūkio subjektų grupės narys (jeigu pasiūlymą teikia ūkio subjektų grupė); c) kiekvienas ūkio subjektas, jeigu Tiekėjas remiasi jo pajėgumais, kad atitiktų reikalavimus Tiekėjams, išskyrus ekspertus, kurie pirkimo laimėjimo ir Pirkimo sutarties sudarymo atveju bus įdarbinti Tiekėjo (šių ekspertų EBVPD teikti nereikia).
   4. **Duomenis ir dokumentus, pagrindžiančius, kad nėra tiekėjo pašalinimo pagrindų ir** **kvalifikaciją patvirtinančius dokumentus bus prašoma pateikti iš laimėtoju galinčio būti pripažinto Tiekėjo** (jeigu SPS nėra nustatyta, kad šiuos dokumentus taip pat turi pateikti visi Tiekėjai kartu su pasiūlymu)**.** Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas Pirkėjui įsipareigoja, kad pirkimo sutartį vykdys tik tokią teisę turintys asmenys.
   5. **Iš laimėtoju galinčio būti pripažinto Tiekėjo** bus prašoma pateikti užpildytą klausimyną „Pažink savo veiklos partnerį“ (SPS 10 priedas). Jei pasiūlymą pateikia jungtinei veiklai susivienijusių Tiekėjų grupė, užpildytą klausimyną turi pateikti kiekvienas grupės narys.
   6. Šiame pirkime Tiekėjams ir Pirkimo objektui (siūlomoms prekėms) taikomi reikalavimai, susiję su nacionaliniu saugumu.
   7. Draudžiama Pirkime dalyvauti Tiekėjams, jų subtiekėjams bei ūkio subjektams, kurių pajėgumais remiamasi, kurie patys ar juos kontroliuojantys asmenys yra registruoti (jeigu Tiekėjas, jo subtiekėjas, ar kontroliuojantis[[1]](#footnote-1) asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose[[2]](#footnote-2).
   8. Pirkimo objekto BVPŽ kodai priklauso VPĮ 92 straipsnio 13 dalyje nurodytam BVPŽ kodų sąrašui, todėl laikoma, kad prekės ar paslaugos kelia grėsmę nacionaliniam saugumui, kai:

1) prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose;

2) paslaugų teikimas būtų vykdomas iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.

* 1. Pirkėjas tikrindamas atitiktį 3.7, 3.8 punktų reikalavimams, iš Tiekėjo reikalauja pateikti deklaraciją dėl atitikimo nacionalinio saugumo reikalavimams (SPS 6 priedas).
  2. Pirkimui taikomos Tarybos reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas) nuostatos. Pirkėjas tikrindamas atitiktį šiam reikalavimui, reikalauja, kad Tiekėjas kartu su pasiūlymu pateiktų deklaraciją dėl 2022 m. balandžio 8 d. ES Tarybos reglamento (ES) 2022/576 taikomų ribojimų neturėjimo (SPS 7 priedas). Kilus abejonių dėl Tiekėjo, jo subtiekėjo/ subteikėjo arba ūkio subjekto, kurio pajėgumais remiamasi (ne)atitikties Reglamento nuostatoms, Pirkėjas iš laimėtoju galinčio būti pripažinto Tiekėjo prašys pateikti dokumentus, įrodančius deklaracijoje pateiktų duomenų teisingumą. Pirkėjas šių dokumentų gali paprašyti ir Tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.
  3. Pirkėjui nustačius, kad Tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento nustatytus ribojimus, reikalaus Tiekėjo juos pakeisti kitais, pirkimo sąlygų reikalavimus atitinkančiais, subjektais.
  4. **Iš laimėtoju galinčio būti pripažinto Tiekėjo** bus prašoma pateikti vieną ar kelis šiuos dokumentus:

3.12.1. jeigu prekių gamintojas, paslaugų teikėjas, Tiekėjas, jo subtiekėjas, ūkio subjektas, kurio pajėgumais remiamasi ar juos kontroliuojantis asmuo yra **juridinis asmuo**, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai ar kiti Pirkėjui priimtini dokumentai;

3.12.2. jeigu prekių gamintojas, paslaugų teikėjas, Tiekėjas, jo subtiekėjas, ūkio subjektas, kurio pajėgumais remiamasi ar juos kontroliuojantis asmuo yra **fizinis asmuo**, pateikiama jo asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija, pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai ar kiti Pirkėjui priimtini dokumentai.

* 1. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Pirkėjo prašymu Tiekėjas turi pateikti dokumentus.
  2. Pirkėjas bet kuriuo Pirkimo procedūros metu gali paprašyti Tiekėjo pateikti visus ar dalį 3.12 punkte nurodytų dokumentų, patvirtinančių atitiktį VPĮ 37 straipsnio ir 47 straipsnio reikalavimams, jeigu tai būtina siekiant užtikrinti tinkamą Pirkimo procedūros atlikimą.

1. **REIKALAVIMAI PASIŪLYMŲ PATEIKIMUI, NAGINĖJIMUI, VERTINIMUI IR PALYGINIMUI** 
   1. Pasiūlymą reikia pateiktiCVP IS priemonėmis ne vėliau kaip ikipasiūlymų pateikimo termino pabaigos. Pasiūlymų pateikimo terminas nurodytas CVP IS ir skelbime apie Pirkimą. Kai nukeliamas Pasiūlymų pateikimo terminas, informacija apie Pasiūlymų pateikimo terminą pateikiama CVP IS ir patikslintame skelbime apie Pirkimą.
   2. **Kartu su Pasiūlymu Tiekėjas turi pateikti:**
      1. užpildytą ir pasirašytą Pasiūlymo formą su priedais (SPS 1 priedas). Kartu su Pasiūlymo forma nereikia pateikti dokumentų, įrodančių Tiekėjo pašalinimo pagrindų nebuvimą EBVPD nurodytai informacijai;
      2. užpildytą ir pasirašytą EBVPD (SPS 2 priedas);
      3. siūlomų prekių gamintojo parengtus techninius aprašus ir/ar nuorodą į prekių techninius aprašus gamintojo interneto svetainėje, arba kitus gamintojo parengtus dokumentus, įrodančius siūlomų prekių atitikimą Techninėje specifikacijoje nurodytiems reikalavimams (taikoma 1-2 pirkimo objekto dalims) ir nuorodą į gamintojo interneto svetainę, kurioje pateikiama siūlomos programinės įrangos techninė specifikacija (taikoma 3-5 pirkimo objekto dalims);
      4. visų prekės (techninės įrangos) sudedamųjų/ komplektuojančių dalių sąrašą, nurodant sudedamųjų/ komplektuojančių dalių pavadinimus, kiekius ir produktų kodus (angl. „*Part Number“/SKU*), o programinės įrangos atveju - produktų kodus (*Part N*umber ir/arba *SKU*);
      5. prekių gamintojo autorizacijos formą (angl. *Manufacturer Authorization Form*), adresuotą Pirkėjui;
      6. siūlomų prekių (techninės įrangos) gamintojui išduoto, galiojančio ISO 9001 sertifikato, arba kito lygiaverčio kompetentingos institucijos išduoto dokumento, patvirtinančio, kad gamintojo kokybės vadybos sistema atitinka pripažintus kokybės vadybos standartus, kopiją arba nuorodą į standarto puslapyje internete paskelbtą informaciją, arba gamintojo interneto svetainėje paskelbtą tai patvirtinančią informaciją (taikoma 1-2 pirkimo objekto dalims);
      7. dokumentus (pvz. gamintojo atitikties deklaraciją) įrodančius siūlomų prekių atitiktį RoHS reikalavimams (Techninės specifikacijos 3.11 p. reikalavimas), arba nuorodą į gamintojo interneto svetainę, kur skelbiama atitinkama informacija (taikoma 1-2 pirkimo objekto dalims);
      8. jungtinės veiklos sutarties kopiją, jei vieną pasiūlymą pateikia jungtinei veiklai susivienijusių Tiekėjų grupė;
      9. jei Pasiūlymą ir (ar) Pasiūlymo dokumentus pasirašo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą;
      10. užpildytą ir pasirašytą Tiekėjo deklaraciją dėl atitikimo nacionalinio saugumo reikalavimams (SPS 6 priedas);
      11. užpildytą ir pasirašytą deklaraciją dėl 2022 m. balandžio 8 d. ES Tarybos reglamento (ES) 2022/576 taikomų ribojimų neturėjimo (SPS 7 priedas);
      12. kitus pirkimo dokumentuose reikalaujamus dokumentus.
   3. Pirkėjas, gavęs Pasiūlymą kitomis nei SPS 4.1 punkte nurodytomis priemonėmis, apie tai informuoja Tiekėją, o tokio Pasiūlymo nenagrinėja ir nevertina.
   4. Pasiūlymas ir jo priedai (kurių formose nurodoma, kad turi būti įgalioto asmens parašas) turi būti pasirašyti fiziniais įgalioto asmens parašais arba galiojančiu kvalifikuotu elektroniniu parašu. Jeigu dokumentų rinkinys pasirašytas galiojančiu kvalifikuotu elektroniniu parašu, nereikalaujama kiekvieno dokumento pasirašinėti atskirai.
   5. Kitos Tiekėjų Pasiūlymų nagrinėjimo, vertinimo ir palyginimo sąlygos pateikiamos BPS.
2. **SUTARTIES NUOSTATOS**

* 1. Sutartis bus sudaroma su laimėjusiu Tiekėju, ne anksčiau nei pasibaigs sutarties sudarymo atidėjimo terminas (jei taikoma).
  2. Pagrindinės sutarties sąlygos pateiktos SPS 5 priede.

1. **PRIEDAI**

1 priedas. Pasiūlymo forma.

2 priedas. Europos bendrojo viešųjų pirkimų dokumento forma.

3 priedas. Techninė specifikacija.

4 priedas. Tiekėjų pašalinimo pagrindai ir reikalavimai kvalifikacijai.

5 priedas. Pagrindinės sutarties sąlygos.

6 priedas. Tiekėjo deklaracija dėl atitikimo nacionalinio saugumo reikalavimams.

7 priedas. Deklaracija dėl reglamento.

8 priedas. Antikorupcinė politika.

9 priedas. Veiklos partnerių elgesio kodeksas.

10 priedas. Klausimynas pažink savo veiklos partnerį.

11 priedas. Tiesioginio atsiskaitymo su subtiekėjais sąlygos.

1. Kontroliuojantis asmuo - individualios įmonės savininkas arba juridinis ar fizinis asmuo, kuris kitame juridiniame asmenyje: 1) tiesiogiai ar netiesiogiai valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime arba 2) kartu su susijusiais asmenimis valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime ir kurio valdoma dalis yra ne mažesnė kaip 10 procentų akcijų, pajų, dalių, įnašų ar (ir) balsų juridinio asmens dalyvių susirinkime. Susijusiu asmeniu laikomi: a) juridinių asmenų atveju – asmenys, kurių metinė finansinė atskaitomybė turi būti konsoliduota pagal Lietuvos Respublikos įmonių grupių konsoliduotosios finansinės atskaitomybės įstatymą, arba asmenys, kurių metinė finansinė atskaitomybė turi būti konsoliduota pagal kitų valstybių teisės aktus, įgyvendinančius Direktyvoje [2013/34/ES](http://eur-lex.europa.eu/legal-content/LIT/TXT/?uri=CELEX:32013L0034&locale=lt) nustatytus reikalavimus; b) fizinių asmenų atveju – sutuoktiniai, tėvai ir jų vaikai (įvaikiai). [↑](#footnote-ref-1)
2. Rusijos Federacijoje, Baltarusijos Respublikoje, Kinijos Liaudies Respublikoje, netaikoma Atskirajai Taivano, Penghu, Kinmeno ir Madzu muitų teritorijai, Ukrainos teritorijos dalyje – aneksuotame Kryme, Moldovos Respublikos vyriausybės nekontroliuojamos Padniestrės teritorijoje, Sakartvelo vyriausybės nekontroliuojamoje Abchazijos ir Pietų Osetijos teritorijoje [↑](#footnote-ref-2)